Nigba ti wọn tuṣu desalẹ ikoko awọn ẹru ọhun, aṣiri tu pe awọn ike ti afurasi ọdaran yii ko jọ ti wọn rọ kiriimu ipari-parun (hair cream) si, egoogi oloro ti wọn we sinu lailọọnu ni wọn fi tẹlẹ awọn ike naa ki wọn too da kiriimu sori wọn. Lẹyin ayẹwo, ọgọrun-un ni lailọọnu egboogi ni wọn ri ninu ike kiriimu marun-un to di i si, lobinrin naa ba jẹwọ pe oniṣowo egboogi oloro loun. Bakan naa, bi Babafẹmi ṣe wi, o lawọn oṣiṣẹ NDLEA tun ri ẹru egboogi oloro ti wọn di saarin awọn eroja iṣaraloge ti wọn fẹẹ gbe lọ sorileede Britain, l’Ọjọbọ, Tọsidee, ọjọ kejila, oṣu kẹjọ yii. Nigba ti wọn ṣewadii, egboogi oloro heroin to wa ninu ẹru ọhun wọn kilo mẹtadinlaaadọrin (66.6 kg), kilo aadọrin ni ti kokeeni, igbo naa si wa nibẹ pẹlu. Iwadii ṣi n lọ lọwọ lori ẹni to gbe ẹru yii wa, to fẹẹ fi i ranṣẹ, bẹẹ ni iwadii to lọọrin ti bẹrẹ lori Chiyere tọwọ ṣẹṣẹ ba.


Orileede Italy lobinrin yii dagbere, aṣe egboogi oloro lo fẹẹ gbe lọ sọhun-un

Nigba ti wọn ṣewadii, egboogi oloro heroin to wa ninu ẹru ọhun wọn kilo mẹtadinlaaadọrin (66.6 kg), kilo aadọrin ni ti kokeeni, igbo naa si wa nibẹ pẹlu. Iwadii ṣi n lọ lọwọ lori ẹni to gbe ẹru yii wa, to fẹẹ fi i ranṣẹ, bẹẹ ni iwadii to lọọrin ti bẹrẹ lori Chiyere tọwọ ṣẹṣẹ ba.


Awọn agbebọn tun ji ọmọleewe mẹẹẹdogun ko ni Zamfara, wọn yinbọn pa ọlọpaa ati ọlọdẹ meji to n ṣọ wọn

Faith Adebọla Ojumọ ire kọ lo mọ fọpọ awọn obi ati mọlẹbi awọn akẹkọọ kọlẹẹji ẹkọ imọ ọgbin ati ẹranko, College of Agriculture and Animal Science, to wa nijọba ibilẹ Bakura, nipinlẹ Zamfara. Awọn janduku agbebọn ti lọọ ji awọn akẹkọọ ileewe naa ati tiṣa wọn gbe loru mọju ọjọ Aje, Mọnde yii, eeyan mẹtadinlogun ni wọn ni wọn ji gbe, bo tilẹ jẹ pe meji lara wọn pada jajabọ, nigba ti wọn raaye sa mọ wọn lọwọ. Ohun ta a gbọ ni pe nnkan bii aago mọkanla aabọ ọganjọ oru ọjọ Aiku, Sannde, lawọn agbebọn naa ya bo ọgba ileewe ọhun, ọkada rẹpẹtẹ ni wọn gun wa, bi wọn si ṣe debẹ ni wọn ṣina ibọn bolẹ. Wọn ni oju ẹsẹ ni wọn ti yinbọn pa ọlọpaa kan to n ṣọ awọn ọmọleewe naa, wọn si gbe ibọn rẹ lọ. Bakan naa ni wọn tun yinbọn pa baba ọlọdẹ meji ti wọn wa pẹlu ọlọpaa naa, ibi tawọn ọlọdẹ naa fara pamọ si ni wọn ti yinbọn fun wọn. Lẹyin eyi ni wọn ji awọn ọmọleewe ọhun, tọkunrin tobinrin wọn, ninu awọn yara gbalasa ti wọn n sun, ni wọn ba ko gbogbo wọn lọ, ati awọn tiṣa wọn to wa nibugbe tijọba kọ fun wọn.


Wọn ni oju ẹsẹ ni wọn ti yinbọn pa ọlọpaa kan to n ṣọ awọn ọmọleewe naa, wọn si gbe ibọn rẹ lọ. Bakan naa ni wọn tun yinbọn pa baba ọlọdẹ meji ti wọn wa pẹlu ọlọpaa naa, ibi tawọn ọlọdẹ naa fara pamọ si ni wọn ti yinbọn fun wọn. Lẹyin eyi ni wọn ji awọn ọmọleewe ọhun, tọkunrin tobinrin wọn, ninu awọn yara gbalasa ti wọn n sun, ni wọn ba ko gbogbo wọn lọ, ati awọn tiṣa wọn to wa nibugbe tijọba kọ fun wọn. Alukoro ileeṣẹ ọlọpaa ipinlẹ Zamfara, SP Mohammed Shehu, ti fidi iṣẹlẹ yii mulẹ, ni oootọ niṣẹlẹ ọhun waye, awọn si ti n ṣewadii lori ẹ, ati pe Kọmiṣanna ọlọpaa ipinlẹ naa ati awọn ologun ti wọle ipade lati gbe igbesẹ to yẹ. Ṣugbọn ninu ọrọ kan ti Igbekeji Ọga agba ileewe ọhun, Ọgbẹni Ali Atiku, ba awọn oniroyin sọ lọsan-an ọjọ Aje, o ni meji lara awọn ti wọn ji gbe naa ti jajabọ, niṣe ni wọn sa mọ wọn lọwọ loru nigba ti wọn n ko wọn lọ. Awọn meji ọhun, tiṣa kan ati ọmọleewe kan ni wọn fori jagbo pada saarin ilu, wọn si ti mu wọn lọ fun itọju iṣegun.


Alukoro ileeṣẹ ọlọpaa ipinlẹ Zamfara, SP Mohammed Shehu, ti fidi iṣẹlẹ yii mulẹ, ni oootọ niṣẹlẹ ọhun waye, awọn si ti n ṣewadii lori ẹ, ati pe Kọmiṣanna ọlọpaa ipinlẹ naa ati awọn ologun ti wọle ipade lati gbe igbesẹ to yẹ. Ṣugbọn ninu ọrọ kan ti Igbekeji Ọga agba ileewe ọhun, Ọgbẹni Ali Atiku, ba awọn oniroyin sọ lọsan-an ọjọ Aje, o ni meji lara awọn ti wọn ji gbe naa ti jajabọ, niṣe ni wọn sa mọ wọn lọwọ loru nigba ti wọn n ko wọn lọ. Awọn meji ọhun, tiṣa kan ati ọmọleewe kan ni wọn fori jagbo pada saarin ilu, wọn si ti mu wọn lọ fun itọju iṣegun. Eyi kọ ni igba akọkọ ti awọn afẹmiṣofo maa ṣakọlu sileewe yii. Loṣu to kọja, awọn janduku naa ji Ọga agba ileewe naa, Ọgbẹni Habibu Mainasara, gbe, wọn si beere fun miliọnu marun-un lọwọ awọn mọlẹbi ẹ, bo tilẹ jẹ pe wọn dunaa duraa lẹyin eyi. Ọjọ kẹta ni wọn tu baba naa silẹ lẹyin ti wọn ti gba owo gẹgẹ bii adehun.


Eyi kọ ni igba akọkọ ti awọn afẹmiṣofo maa ṣakọlu sileewe yii. Loṣu to kọja, awọn janduku naa ji Ọga agba ileewe naa, Ọgbẹni Habibu Mainasara, gbe, wọn si beere fun miliọnu marun-un lọwọ awọn mọlẹbi ẹ, bo tilẹ jẹ pe wọn dunaa duraa lẹyin eyi. Ọjọ kẹta ni wọn tu baba naa silẹ lẹyin ti wọn ti gba owo gẹgẹ bii adehun. Tẹ o ba gbagbe, aarin ọsẹ to kọja yii lawọn agbebọn ṣeku pa kansẹlọ tẹlẹ kan, Alaaji Tukur Hassan, ninu ile rẹ to wa lagbegbe Sabon Gida, nijọba ibilẹ Bungudu, ipinlẹ Zamfara yii kan naa. Ẹnikan tiṣẹlẹ naa ṣoju rẹ sọ l’Ọjọbọ, ọsẹ to kọja pe nnkan bii aago mejila ọsan ni wọn de ile Oloogbe Hassan, o jọ pe wọn ti n tẹle e tẹlẹ, o ni wọn sọ pe koloogbe naa ko ẹyin rẹ sawọn, wọn si yinbọn fun un latẹyin, wọn pa a fin-in-fin-in. Hassan ni kansẹlọ to figba kan ṣoju Wọọdu Sankalawa-Sabon, niluu Bungudu.


Tẹ o ba gbagbe, aarin ọsẹ to kọja yii lawọn agbebọn ṣeku pa kansẹlọ tẹlẹ kan, Alaaji Tukur Hassan, ninu ile rẹ to wa lagbegbe Sabon Gida, nijọba ibilẹ Bungudu, ipinlẹ Zamfara yii kan naa. Ẹnikan tiṣẹlẹ naa ṣoju rẹ sọ l’Ọjọbọ, ọsẹ to kọja pe nnkan bii aago mejila ọsan ni wọn de ile Oloogbe Hassan, o jọ pe wọn ti n tẹle e tẹlẹ, o ni wọn sọ pe koloogbe naa ko ẹyin rẹ sawọn, wọn si yinbọn fun un latẹyin, wọn pa a fin-in-fin-in. Hassan ni kansẹlọ to figba kan ṣoju Wọọdu Sankalawa-Sabon, niluu Bungudu. Iṣẹlẹ ti Hassan yii waye lọjọ keji tawọn agbebọn naa ji iyawo kansẹlọ mi-in to n tọmọ lọwọ kan, Abilekọ Hassana Maudaki, toun pẹlu ọmọ-ọwọ rẹ, ọmọ oṣu mẹjọ, ni wọn ji gbe, bo tilẹ jẹ pe wọn pada tu wọn silẹ lọjọ keji, lẹyin ti wọn ti gbowo. Ẹni ọdun mẹrindinlọgbọn lobinrin naa, ile wọn to wa ninu ọgba ile ijọba, Government Reserved Quarters, laduugbo Damba, ni Zamfara.


Iṣẹlẹ ti Hassan yii waye lọjọ keji tawọn agbebọn naa ji iyawo kansẹlọ mi-in to n tọmọ lọwọ kan, Abilekọ Hassana Maudaki, toun pẹlu ọmọ-ọwọ rẹ, ọmọ oṣu mẹjọ, ni wọn ji gbe, bo tilẹ jẹ pe wọn pada tu wọn silẹ lọjọ keji, lẹyin ti wọn ti gbowo. Ẹni ọdun mẹrindinlọgbọn lobinrin naa, ile wọn to wa ninu ọgba ile ijọba, Government Reserved Quarters, laduugbo Damba, ni Zamfara.


Alaba yoo pẹ lẹwọn o, ọkunrin oniṣowo kan lo lu ni jibiti  l’Afao-Ekiti

Taofeek Surdiq, Ado-Ekiti Yoruba bọ wọn ni ọjọ gbogbo ni ti ole, ṣugbọn ọjọ ṣoṣo ni ti oni nnkan, eyi lo ba ọkunrin ẹni ọdun mẹrinlelogoji kan, Anifowoṣe Alaba, mu pẹlu bi awọn ọlọpaa ṣe wọ ọ wa si ile-ẹjọ Majisitreeti kan niluu Ado-Ekiti, lori ẹsun jibiti lilu. Alaba ni wọn fẹsun kan pe o lu Ọgbẹni Jamiyu Sadu ni jibiti owo to din diẹ ni ẹgbẹrun lọna ẹẹdẹgbẹta naira (485,000), pẹlu ileri pe oun yoo ta igi fun un. Ọdaran naa to n gbe ni agbegbe Ararọmi, ni Afao-Ekiti, ni wọn gbe wa sile-ẹjọ naa pẹlu ẹsun ẹyọ kan. Agbefọba, Insipẹkitọ Olumide Gbamigbade, sọ pe ọdaran naa ṣẹ ẹṣẹ naa lọjọ kẹwaa, oṣu kin-in-ni ọdun 2020, ni deede aago mẹwaa owurọ ni agbegbe Oshodi, niluu Ado-Ekiti. Gbemigbade ni orukọ awọn yooku Alaba ti wa ninu iwe awọn ti ọlọpaa n wa, gbogbo wọn ni wọn lu jibiti naa, ti wọn si ṣe ipinnu pe wọn yoo ko igi fun Ọgbẹni Jamiyu Sadu, ti wọn si padanu ipinnu wọn lati ko igi naa silẹ ki wọn too sa lọ. Agbefọba fi kun un pe ẹrọ igbalode ni awọn lo lati ṣawari ọkunrin yii nibi to sa pamọ si lẹyin ti oun atawọn yooku rẹ fọgbọn gba owo naa tan. Ẹṣẹ yii ni Gbemigbade lo lodi sofin to ni i ṣe pẹlu iwa ọdaraan ti ipinlẹ Ekiti ti ọdun 2012.


Gbemigbade ni orukọ awọn yooku Alaba ti wa ninu iwe awọn ti ọlọpaa n wa, gbogbo wọn ni wọn lu jibiti naa, ti wọn si ṣe ipinnu pe wọn yoo ko igi fun Ọgbẹni Jamiyu Sadu, ti wọn si padanu ipinnu wọn lati ko igi naa silẹ ki wọn too sa lọ. Agbefọba fi kun un pe ẹrọ igbalode ni awọn lo lati ṣawari ọkunrin yii nibi to sa pamọ si lẹyin ti oun atawọn yooku rẹ fọgbọn gba owo naa tan. Ẹṣẹ yii ni Gbemigbade lo lodi sofin to ni i ṣe pẹlu iwa ọdaraan ti ipinlẹ Ekiti ti ọdun 2012. O rọ ile-ẹjọ lati fun oun laaye ki oun le ko awọn ẹlẹrii oun jọ, ki oun si ṣe ayẹwo to tọ lori ẹsun naa. O ṣeleri lati ko ẹlẹrii mẹta wa si kootu. Ṣugbọn ọdaran na ni oun ko jẹbi gbogbo ẹsun ti wọn fi kan an.


O rọ ile-ẹjọ lati fun oun laaye ki oun le ko awọn ẹlẹrii oun jọ, ki oun si ṣe ayẹwo to tọ lori ẹsun naa. O ṣeleri lati ko ẹlẹrii mẹta wa si kootu. Ṣugbọn ọdaran na ni oun ko jẹbi gbogbo ẹsun ti wọn fi kan an. Bakan naa ni agbẹjọro rẹ, Ọgbẹni Abiọla Gboyega, rọ kootu lati tu onibaara rẹ silẹ pẹlu ileri pe ko ni i sa lọ fun igbẹjọ. Adajọ F. N Ọlaiya gba beeli rẹ pẹlu ẹgbẹrun lọna ọgọrun-un kan naira ati oniduroo meji. Lẹyin naa lo sun ẹjọ ọhun si ọjọ karundinlọgbọn, oṣu kẹjọ, ọdun yii.


Bakan naa ni agbẹjọro rẹ, Ọgbẹni Abiọla Gboyega, rọ kootu lati tu onibaara rẹ silẹ pẹlu ileri pe ko ni i sa lọ fun igbẹjọ. Adajọ F. N Ọlaiya gba beeli rẹ pẹlu ẹgbẹrun lọna ọgọrun-un kan naira ati oniduroo meji. Lẹyin naa lo sun ẹjọ ọhun si ọjọ karundinlọgbọn, oṣu kẹjọ, ọdun yii.


O ma ṣe o, aṣofin ipinlẹ Ondo ku lojiji

Oluṣẹyẹ Iyiade, Akurẹ Ṣe ni ibanujẹ dori awọn eeyan ilu Akurẹ kodo latari iku ọmọ ileegbimọ aṣofin kan, Adedayọ Ọmọlafẹ, tọpọ eeyan mọ si Expensive, ẹni ti wọn lo deedee ku lojiji ni nnkan bii aago meji oru ọjọ Aiku, Sannde, si ọjọ Aje, Mọnde, ọsẹ ta a wa yii. Oloogbe ọhun ni wọn dibo yan lasiko eto idibo gbogbogboo to waye lọdun 2019 lati ṣoju awọn eeyan ijọba ibilẹ Guusu ati Ariwa Akurẹ nileegbimọ aṣoju-ṣofin l’Abuja labẹ asia ẹgbẹ oṣelu PDP. Bakan naa ni wọn tun ti dibo yan an ri gẹgẹ bii alaga ijọba ibilẹ Guusu Akurẹ lasiko iṣejọba Oloogbe Oluṣẹgun Agagu. Aṣofin ọmọ bibi ilu Akurẹ ọhun ni wọn ni ko saisan rara pẹlu bawọn alatilẹyin rẹ kan ṣe fidi rẹ mulẹ pe awọn si jọ ṣere daadaa nigba ti awọn jọ wa papọ lọjọ Aiku, Sannde. Wọn ni kayeefi nla lo jẹ fawọn lati gbọ iroyin iku rẹ lojiji loru ọjọ naa mọju. Ọkan-o-jọkan iṣẹ ibanikẹdun lawọn eeyan ti n ran sawọn ẹbi Ọnarebu naa ni kete ti iroyin iku rẹ ti gba ilu kan laaarọ kutukutu ọjọ Aje, Mọnde, ọsẹ yii.


Eyi lohun tawọn alaṣẹ ileewe TASUED sọ lori akẹkọọ wọn to binu para ẹ

Adefunkẹ Adebiyi, Abẹokuta Nigba ti iroyin iku Oshọkọya Deborah Ayọmikun gbode kan lọjọ kọkanla, oṣu kẹjọ yii, iyẹn akẹkọọ to wa nipele aṣekagba nileewe giga Tai Solarin University Of Education (TASUED), Ijagun, ohun tawọn eeyan n sọ ni pe ọmọ naa gbe majele jẹ nitori pe o kuna ninu idanwo aṣekagba ni. Ṣugbọn awọn alaṣẹ ileewe naa ti sọrọ, tiwọn si ta ko ohun tawọn aye n gbe kiri. Alukoro TASUED, Abilekọ Ayọtunde Odubẹla, ṣalaye pe loootọ ni ọmọbinrin naa ku, o si ṣee ṣe ko jẹ nipasẹ majele ti wọn n pe ni Sniper, to mu ni. O ni ṣugbọn esi idanwo rẹ to wa lakọsile nileewe yii ko sọ pe Deborah kuna ninu idanwo kankan, ohun ti wọn kọ siwaju esi rẹ ni ‘Passed’ iyẹn ni pe o yege, yoo si ba awọn ẹlẹgbẹ rẹ ṣe ayẹyẹ aṣepari ninu oṣu kọkanla ti eto naa yoo waye. Odubela sọ pe pẹlu esi daadaa ti akẹkọọ to ṣetan lẹka ẹkọ agba naa ni, ko si idi kan fun un lati mu majele nitori esi idanwo. O ni o ṣee ṣe ko ti kuna ninu idanwo nigba kan ri, ṣugbọn o ti tun un ṣe, ki i ṣe nipele aṣekagba yii.


O ni ṣugbọn esi idanwo rẹ to wa lakọsile nileewe yii ko sọ pe Deborah kuna ninu idanwo kankan, ohun ti wọn kọ siwaju esi rẹ ni ‘Passed’ iyẹn ni pe o yege, yoo si ba awọn ẹlẹgbẹ rẹ ṣe ayẹyẹ aṣepari ninu oṣu kọkanla ti eto naa yoo waye. Odubela sọ pe pẹlu esi daadaa ti akẹkọọ to ṣetan lẹka ẹkọ agba naa ni, ko si idi kan fun un lati mu majele nitori esi idanwo. O ni o ṣee ṣe ko ti kuna ninu idanwo nigba kan ri, ṣugbọn o ti tun un ṣe, ki i ṣe nipele aṣekagba yii. Odubẹla ni bi akẹkọọ yii ṣe gbe majele jẹ le jẹ nitori iṣoro ilera kan. Bakan naa ni Alukoro TASUED yii tun sọ pe ki i ṣe ọgba ileewe ni Deborah ti gbe mu majele, o ni ile awọn obi rẹ n’Ijẹbu-Ode ni. Ileewe naa ba awọn obi akẹkọọ yii kẹdun gẹgẹ bi Odubẹla ṣe wi, wọn si gba a ladura pe Ọlọrun yoo rọ wọn loju lati bọ ninu ibanujẹ iku agbalagba ọmọ naa. Ṣe ohun to kọkọ gun ori ayelujara ni pe Deborah mu Sniper, o si ku, nitori o feeli ọkan ninu awọn idanwo aṣekagba rẹ, eyi ti ko ni i jẹ ko ba awọn ẹgbẹ rẹ yege tabi ṣe agunbanirọ.


Odubẹla ni bi akẹkọọ yii ṣe gbe majele jẹ le jẹ nitori iṣoro ilera kan. Bakan naa ni Alukoro TASUED yii tun sọ pe ki i ṣe ọgba ileewe ni Deborah ti gbe mu majele, o ni ile awọn obi rẹ n’Ijẹbu-Ode ni. Ileewe naa ba awọn obi akẹkọọ yii kẹdun gẹgẹ bi Odubẹla ṣe wi, wọn si gba a ladura pe Ọlọrun yoo rọ wọn loju lati bọ ninu ibanujẹ iku agbalagba ọmọ naa. Ṣe ohun to kọkọ gun ori ayelujara ni pe Deborah mu Sniper, o si ku, nitori o feeli ọkan ninu awọn idanwo aṣekagba rẹ, eyi ti ko ni i jẹ ko ba awọn ẹgbẹ rẹ yege tabi ṣe agunbanirọ. Eyi tilẹ tun fẹsẹ mulẹ si i, nigba ti Aarẹ ẹgbẹ akẹkọọ nileewe naa, Kọmureedi Rabiu Sọdiq, n kẹdun iku Deborah Ayọmikun, to si sọ ninu atẹjade to fi sita pe kawọn akẹkọọ yee gbe igbesẹ iku bi wọn ba kuna ninu idanwo, nitori iku ki i tan iṣoro ẹda, yoo wulẹ ko awọn ololufẹ ẹni to pa ara ẹ naa sinu ibanujẹ ni. Rabiu gba awọn akẹkọọ naa nimọran, pe bi ohunkohun ba n dun wọn lọkan, ki wọn wa ẹni kan sọ ọ fun un, eyi daa ju keeyan maa da ẹmi ara ẹ legbodo lọ. Ṣugbọn pẹlu ohun ti ileewe sọ yii, ki i ṣe nitori aiyege ninu idanwo ni ọmọbinrin naa ṣe gba ẹmi ara ẹ, ohun to tori ẹ gbe igbesẹ buruku naa ko ye ẹni kan.


Eyi tilẹ tun fẹsẹ mulẹ si i, nigba ti Aarẹ ẹgbẹ akẹkọọ nileewe naa, Kọmureedi Rabiu Sọdiq, n kẹdun iku Deborah Ayọmikun, to si sọ ninu atẹjade to fi sita pe kawọn akẹkọọ yee gbe igbesẹ iku bi wọn ba kuna ninu idanwo, nitori iku ki i tan iṣoro ẹda, yoo wulẹ ko awọn ololufẹ ẹni to pa ara ẹ naa sinu ibanujẹ ni. Rabiu gba awọn akẹkọọ naa nimọran, pe bi ohunkohun ba n dun wọn lọkan, ki wọn wa ẹni kan sọ ọ fun un, eyi daa ju keeyan maa da ẹmi ara ẹ legbodo lọ. Ṣugbọn pẹlu ohun ti ileewe sọ yii, ki i ṣe nitori aiyege ninu idanwo ni ọmọbinrin naa ṣe gba ẹmi ara ẹ, ohun to tori ẹ gbe igbesẹ buruku naa ko ye ẹni kan.


Awọn agbebọn ji ọmọ oṣiṣẹ ọfiisi Buhari gbe ni Kaduna

Faith Adebọla Niṣe ni iṣẹ ijinigbe awọn agbebọn tubọ n gogo si i nipinlẹ Kaduna lasiko yii, Sanusi Maikano, ọmọ oṣiṣẹ ọfiisi Aarẹ Mohammadu Buhari l’Abuja, Alaaji Abubakar Maikano, lawọn agbebọn naa ji gbe lalẹ ọjọ Abamẹta, Satide, wọn si ṣe bẹẹ wọ ọmọ naa wọgbo rau. Ohun ta a gbọ ni pe niṣẹ lawọn janduku agbebọn bii mẹjọ kan tẹle ọmọ yii bo ṣe n dari rele lati oko baba rẹ to wa lagbegbe Gwantu, nijọba ibilẹ Sanga, nipinlẹ Kaduna. Wọn lasiko naa ti to bii aago mẹjọ aabọ alẹ. Ojiji ni wọn lawọn agbebọn naa rẹbuu ọkọ ti ọmọ naa wa bo ṣe fẹẹ wọ ile rẹ. A gbọ pe wọn ko yinbọn rara, bẹẹ ni wọn o ṣe ẹnikẹni leṣe, wọọrọwọ ni wọn mu ọkunrin naa, ọkada ti wọn gbe wa ni wọn fi gbe e lọ. Ọkan lara awọn iyawo rẹ sọ fawọn oniroyin pe “Bi ọkọ mi ṣe n wọle lawọn agbebọn naa wọle tẹle e, boya wọn ti n ṣọ ọ tẹlẹ ni, tabi wọn ti n tẹle e bọ lati oko to lọ, ọkan lara awọn agbebọn naa pariwo “Sanusi da, nibo lo wa?” a sọ fun wọn pe ko si nile, ṣugbọn wọn fesi pe awọn ri i bo ṣe bọọlẹ ninu mọto rẹ, to si wọle laipẹ yii.


Ojiji ni wọn lawọn agbebọn naa rẹbuu ọkọ ti ọmọ naa wa bo ṣe fẹẹ wọ ile rẹ. A gbọ pe wọn ko yinbọn rara, bẹẹ ni wọn o ṣe ẹnikẹni leṣe, wọọrọwọ ni wọn mu ọkunrin naa, ọkada ti wọn gbe wa ni wọn fi gbe e lọ. Ọkan lara awọn iyawo rẹ sọ fawọn oniroyin pe “Bi ọkọ mi ṣe n wọle lawọn agbebọn naa wọle tẹle e, boya wọn ti n ṣọ ọ tẹlẹ ni, tabi wọn ti n tẹle e bọ lati oko to lọ, ọkan lara awọn agbebọn naa pariwo “Sanusi da, nibo lo wa?” a sọ fun wọn pe ko si nile, ṣugbọn wọn fesi pe awọn ri i bo ṣe bọọlẹ ninu mọto rẹ, to si wọle laipẹ yii. Wọn kọkọ gan aburo Sanusi lapa, wọn lawọn maa pa a ti awọn ko ba ri Sanusi, nigba ti Sanusi si jade, wọn fi ọmọ naa silẹ, ni wọn ba mu ọkọ wa lọ, wọn o yinbọn rara, niṣe ni wọn rọra n sọrọ, wọn o fẹẹ pariwo.” Ileeṣẹ ọlọpaa ipinlẹ Kaduna ti fidi iṣẹlẹ yii mulẹ, wọn si lawọn ti bẹrẹ iṣẹ iwadii lati tọpasẹ awọn ajinigbe naa.


Wọn kọkọ gan aburo Sanusi lapa, wọn lawọn maa pa a ti awọn ko ba ri Sanusi, nigba ti Sanusi si jade, wọn fi ọmọ naa silẹ, ni wọn ba mu ọkọ wa lọ, wọn o yinbọn rara, niṣe ni wọn rọra n sọrọ, wọn o fẹẹ pariwo.” Ileeṣẹ ọlọpaa ipinlẹ Kaduna ti fidi iṣẹlẹ yii mulẹ, wọn si lawọn ti bẹrẹ iṣẹ iwadii lati tọpasẹ awọn ajinigbe naa.


Ajalu buruku leleyii o, ṣọja mọkanlegun ti wọn ṣẹṣẹ wọṣẹ ologun ku ninu ijamba ọkọ

Faith Adebọla Alukoro ileeṣẹ ọlọpaa ipinlẹ Jigawa, Lawan Shiisu Adam, ti fidi ẹ mulẹ pe ko din ni mọkanlelogun ninu awọn ṣọja ti wọn ṣẹṣẹ wọṣẹ ologun to padanu ẹmi wọn lojiji ninu ijamba ọkọ to waye lowurọ ọjọ Aiku, Sannde yii, nipinlẹ Jigawa. Iṣẹlẹ ibanujẹ naa waye loju ọna marosẹ to lọ lati Gwaram si Basirika, nipinlẹ Jigawa, nigba tawọn jagunjagun ọhun n rin irinajo pataki kan lọ sipinlẹ Gombe. Wọn ni niṣe lọkọ bọọsi ologun tawọn ṣẹṣẹde ṣọja naa wa ṣadeede ya bara kuro loju ọna marosẹ ọhun, nibi biriiji kan to wa lọna naa, to si gbokiti sinu odo to wa labẹ afara naa, gbogbo awọn to wa ninu ọkọ ọhun lo doloogbe. A gbọ pe wọn ti waa fi ọkọ ti wọn fi n wọ mọto kan fa awoku bọọsi naa jade ninu omi, wọn si ti ko oku awọn ṣọja naa lọọ si mọṣuari ọsibitu ijọba to wa nipinlẹ Jigawa. Bi Adam ṣe wi, o lawọn maa ṣewadii lati mọ ohun to ṣẹlẹ gan-an ti ijamba naa fi waye.


Ajẹ niyawo mi, bo ṣe n ba mi ja loju oorun lo n ba mi ja loju aye, mi o fẹ ẹ mọ-Fẹmi

Adefunkẹ Adebiyi, Abẹokuta Wọn ti pẹ lẹnu ẹjọ naa, kootu yanju ẹ titi, wọn ko ri i sọ, afigba tigbeyawo ọdun mọkandinlọgbọn (29) to da Ọgbẹni Fẹmi Ọlatunde ati iyawo rẹ, Yẹmi, tuka nile-ẹjọ kọkọ-kọkọ Igando, l’Ekoo, lọjọ Iṣẹgun to kọja. Alagba Ọlatunde ki i ṣe ọmọde mọ, ẹni ọgọta ọdun ni (60). Iyawo to fẹẹ kọ silẹ paapaa ti pe ẹni ọdun mẹrinlelaaadọta (54). Ọmọ marun-un ni ajọṣepọ naa mu jade, gbogbo wọn ni wọn si ti dagba. Ṣugbọn Ọlatunde ko yee fẹsun kan iyawo ẹ ni gbogbo igba ti igbẹjọ wọn ba waye, ohun to n sọ fun kootu naa ni pe ajẹ ni Yẹmi. Ọkunrin yii sọ pe iyawo oun mu fọto oun lọ sile babalawo, wọn ṣiṣẹ buruku si fọto naa, diẹ lo si ku koun rọ lọwọ atẹsẹ, bi ko ba jẹ aanu toun ri gba ni.


Ọmọ marun-un ni ajọṣepọ naa mu jade, gbogbo wọn ni wọn si ti dagba. Ṣugbọn Ọlatunde ko yee fẹsun kan iyawo ẹ ni gbogbo igba ti igbẹjọ wọn ba waye, ohun to n sọ fun kootu naa ni pe ajẹ ni Yẹmi. Ọkunrin yii sọ pe iyawo oun mu fọto oun lọ sile babalawo, wọn ṣiṣẹ buruku si fọto naa, diẹ lo si ku koun rọ lọwọ atẹsẹ, bi ko ba jẹ aanu toun ri gba ni. Yatọ si eyi, baale ile naa tun sọ pe iya awọn ọmọ oun aa maa ba oun ja loju ala, oun yoo si ji soju aye bayii, inira yoo mu oun buruku ni. O fi kun un pe loju aye paapaa, iyawo yii ti gbinyanju lati pa oun ri, to jẹ niṣe lo fi majele sounjẹ, boun ti jẹ ounjẹ ọhun tan ni inu rirun bẹrẹ, diẹ lo si ku koun dagbere faye, bi ko ba jẹ pe oun sare lọ si ṣọọṣi ni, nibi ti wọn ti fun oun ni ororo iye mu. Ole jija tun wa ninu ẹsun ti baba yii fi kan iyawo rẹ, o ni niṣe lo n kọ awọn ọmọ pe ki wọn maa gbe oun lowo.


Yatọ si eyi, baale ile naa tun sọ pe iya awọn ọmọ oun aa maa ba oun ja loju ala, oun yoo si ji soju aye bayii, inira yoo mu oun buruku ni. O fi kun un pe loju aye paapaa, iyawo yii ti gbinyanju lati pa oun ri, to jẹ niṣe lo fi majele sounjẹ, boun ti jẹ ounjẹ ọhun tan ni inu rirun bẹrẹ, diẹ lo si ku koun dagbere faye, bi ko ba jẹ pe oun sare lọ si ṣọọṣi ni, nibi ti wọn ti fun oun ni ororo iye mu. Ole jija tun wa ninu ẹsun ti baba yii fi kan iyawo rẹ, o ni niṣe lo n kọ awọn ọmọ pe ki wọn maa gbe oun lowo. O tilẹ sọ ti ọmọ rẹ ọkunrin kan to gbe ẹgbẹrun lọna igba ataabọ ninu yara oun, bẹẹ, owo iṣẹ ti oun ko ti i ṣe ni. Gbogbo eyi lo ni o su oun pata, to si yọ ifẹ iyawo ọdun mọkandinlọgbọn naa kuro lọkan oun, afi ki kootu ṣaa pin awọn niya, ki kaluku maa ba tiẹ lọ. Ṣugbọn iya to fẹsun kan ni ko ri bẹẹ, o ni afarada lo jẹ koun paapaa di asiko yii nile ọkọ oun.


O tilẹ sọ ti ọmọ rẹ ọkunrin kan to gbe ẹgbẹrun lọna igba ataabọ ninu yara oun, bẹẹ, owo iṣẹ ti oun ko ti i ṣe ni. Gbogbo eyi lo ni o su oun pata, to si yọ ifẹ iyawo ọdun mọkandinlọgbọn naa kuro lọkan oun, afi ki kootu ṣaa pin awọn niya, ki kaluku maa ba tiẹ lọ. Ṣugbọn iya to fẹsun kan ni ko ri bẹẹ, o ni afarada lo jẹ koun paapaa di asiko yii nile ọkọ oun. Yẹmi ṣalaye bo ṣe jẹ pe Fẹmi le lu eeyan pa, o ni ọrọ ti ko to ọrọ ni i tori ẹ lu oun bii kiku, o ti lu oun bẹẹ to jẹ ọsibitu loun balẹ si. Itọju awọn ọmọ nkọ, iya ọlọmọ marun-un naa ni ọkọ oun ko ri ti ọmọ ro, ki i gbọ bukaata lori wọn, oun naa loun n daamu lati tọju awọn ọmọ titi ti wọn fi gbọnju. O loun ko fi majele si ounjẹ ẹ, oun ko ran janduku si i lati fiya jẹ ẹ, oun ko si ran awọn ọmọ ẹ lati gbe e lowo o. Obinrin oniṣowo yii sọ pe ọkọ oun fẹran ko maa toju bọ ile awọn adahunṣe pupọ, ibẹ ni wọn ti n sọ ohun ti ko ṣẹlẹ fun un.


Yẹmi ṣalaye bo ṣe jẹ pe Fẹmi le lu eeyan pa, o ni ọrọ ti ko to ọrọ ni i tori ẹ lu oun bii kiku, o ti lu oun bẹẹ to jẹ ọsibitu loun balẹ si. Itọju awọn ọmọ nkọ, iya ọlọmọ marun-un naa ni ọkọ oun ko ri ti ọmọ ro, ki i gbọ bukaata lori wọn, oun naa loun n daamu lati tọju awọn ọmọ titi ti wọn fi gbọnju. O loun ko fi majele si ounjẹ ẹ, oun ko ran janduku si i lati fiya jẹ ẹ, oun ko si ran awọn ọmọ ẹ lati gbe e lowo o. Obinrin oniṣowo yii sọ pe ọkọ oun fẹran ko maa toju bọ ile awọn adahunṣe pupọ, ibẹ ni wọn ti n sọ ohun ti ko ṣẹlẹ fun un. O ni ọjọ kan wa toun wọ yara Fẹmi, oku adiẹ loun ba nibẹ, wọn si to abẹla yi i ka. Aarẹ to lagbara lo ni oun ba bọ lasiko kan ti ọkọ oun gbe iṣe rẹ de nipa oogun ṣiṣe, o ni asiko kan wa toun ko tiẹ mọ ohun toun n ṣe mọ, bẹẹ, nibi ti Fẹmi ti n toju bọle kiri lo ti fi tiẹ ko ba oun. Ọrọ olobinrin de nkọ,Yẹmi sọ pe ọkọ oun fẹran obinrin ju, oriṣiiriṣii lo n gbe, ọpọ igba ni ki i sunle pẹlu gẹgẹ bo ṣe wi, o ni otẹẹli oriṣiiṣii to n gbe obinrin lọ lo maa n sun, koda, o pada fẹ ọkan sile ninu awọn ale rẹ ọhun.


O ni ọjọ kan wa toun wọ yara Fẹmi, oku adiẹ loun ba nibẹ, wọn si to abẹla yi i ka. Aarẹ to lagbara lo ni oun ba bọ lasiko kan ti ọkọ oun gbe iṣe rẹ de nipa oogun ṣiṣe, o ni asiko kan wa toun ko tiẹ mọ ohun toun n ṣe mọ, bẹẹ, nibi ti Fẹmi ti n toju bọle kiri lo ti fi tiẹ ko ba oun. Ọrọ olobinrin de nkọ,Yẹmi sọ pe ọkọ oun fẹran obinrin ju, oriṣiiriṣii lo n gbe, ọpọ igba ni ki i sunle pẹlu gẹgẹ bo ṣe wi, o ni otẹẹli oriṣiiṣii to n gbe obinrin lọ lo maa n sun, koda, o pada fẹ ọkan sile ninu awọn ale rẹ ọhun. Gbogbo alaye ti awọn mejeeji n ṣe fun kootu ree latigba ti ẹjọ wọn ti bẹrẹ, nigba to si jẹ ibi pẹlẹbẹ ni abẹbẹ wọn ṣaa n fi lelẹ, Aarẹ Adeniyi Kọledoye tu wọn ka lọsẹ to kọja yii, o ni ibi ipinya yẹn gan-an ni alaafia wa, nitori o han pe ifẹ ti tan laarin wọn. Aarẹ Kọledoye paṣẹ pe ki Ọgbẹni Ọlatunde san ẹgbẹrun lọna irinwo naira (400,000) fun iyawo to kọ silẹ naa, ki Yẹmi le ri nnkan bẹrẹ aye rẹ lọtun.


Gbogbo alaye ti awọn mejeeji n ṣe fun kootu ree latigba ti ẹjọ wọn ti bẹrẹ, nigba to si jẹ ibi pẹlẹbẹ ni abẹbẹ wọn ṣaa n fi lelẹ, Aarẹ Adeniyi Kọledoye tu wọn ka lọsẹ to kọja yii, o ni ibi ipinya yẹn gan-an ni alaafia wa, nitori o han pe ifẹ ti tan laarin wọn. Aarẹ Kọledoye paṣẹ pe ki Ọgbẹni Ọlatunde san ẹgbẹrun lọna irinwo naira (400,000) fun iyawo to kọ silẹ naa, ki Yẹmi le ri nnkan bẹrẹ aye rẹ lọtun.


Ayẹyẹ kan ni olukọ KWASU yii n lọọ dari lati Ilọrin to fi ku sinu ijamba ọkọ lọna Eko

Ibrahim Alagunmu, Ilọrin Ọmowe Ayọtunde Alao lo ti kagbako iku ojiji lọjọ Abamẹta, Satide, opin ọsẹ to lọ yii, nigba to n rin irin-ajo lati ilu Ilọrin lọ si ipinlẹ Eko, lati lọọ dari ayẹyẹ kan. Alao jẹ olukọ nileewe giga Fasiti KWASU, niluu Malete, nipinlẹ Kwara, o si tun maa n tukọ eto lawọn ayẹyẹ gbogbo. Awọn eeyan a maa sọ pe oun ni ẹni ti yoo gba oye imọ ijinlẹ Ph.D, ti yoo si tun maa tukọ eto lode ayẹyẹ gbogbo (MC). Ọkunrin naa pẹlu Bobby Jay, to jẹ adẹrin-in poṣonu ati awọn mẹta miiran ni wọn jọ n rin irin-ajo lọ siluu Eko ninu ọkọ ayọkẹlẹ wọn. Itosi Sagamu ni wọn ti ni ijamba mọto, ti ọkunrin naa si ku, ẹsẹ kan aye, ẹsẹ kan ọrun ni awọn mẹta to wa laaye paapaa ṣi wa bayii.


Ọmọleewe Chibok mi-in tun jajabọ lọwọ awọn Boko Haram, ọmọ meji loun naa ti bi sọhun-un

Faith Adebọla Lẹyin ọsẹ kan ti wọn fa Ruth Poga ati awọn ọmọ meji to ti bi fawọn afẹmiṣofo le awọn obi rẹ lọwọ, ọmọleewe Chibok mi-in, Hassan Adamu, tun raaye jajabọ lọwọ awọn ajinigbe agbebọn naa, ọmọ meji loun naa ko de, awọn Boko Haram lo bimọ fun. Ọjọ Abamẹta, Satide yii, ni awọn ṣọja kẹẹfin ọmọbinrin nibi to ti n fori jagbo bọ pẹlu awọn ọmọ rẹ mejeeji, ninu papa gbalasa Sambisa. Ninu atẹjade kan ti Amugbalẹgbẹẹ feto iroyin Gomina ipinlẹ Borno, Babagana Zulum, fi lede, Ọgbẹni Isa Gusau sọ pe awọn ọmọọgun ti fa akẹkọọ-binrin to ti di iya aburo yii le Kọmanda 26 Task Force Brigade, Ọgagun D. R. Dantami, lọwọ, fun iwadii ati igbesẹ to yẹ, lẹyin naa ni wọn fa a le Gomina Zulum lọwọ. Bakan naa lo ni awọn ti bẹrẹ si i ṣewadii lati mọ obi ọmọbinrin yii, ki wọn le waa wo o boya ọmọ wọn ni loootọ, ki wọn si le tete bẹrẹ itọju iṣegun to yẹ fun un. Atẹjade naa ni ọjọ marun-un ni gomina ti fi wa pẹlu awọn ọmoogun ati awọn ogunlende lagbegbe ọhun, lati pese itọju, iṣiri ati iranwọ ounjẹ ati owo fun wọn. Ẹ oo ranti pe lati ọjọ kẹrinla, oṣu kẹrin, ọdun 2014, lawọn eeṣin-o-kọ’ku Boko Haram ti ya bo ileewe ijọba Government Secondary School, to wa lagbegbe Chibok, nipinlẹ Borno, ti wọn si fipa ji awọn akẹkọọ-binrin okoodinlọọọdunrun o le mẹfa (276) gbe wọgbo lọ.


Bakan naa lo ni awọn ti bẹrẹ si i ṣewadii lati mọ obi ọmọbinrin yii, ki wọn le waa wo o boya ọmọ wọn ni loootọ, ki wọn si le tete bẹrẹ itọju iṣegun to yẹ fun un. Atẹjade naa ni ọjọ marun-un ni gomina ti fi wa pẹlu awọn ọmoogun ati awọn ogunlende lagbegbe ọhun, lati pese itọju, iṣiri ati iranwọ ounjẹ ati owo fun wọn. Ẹ oo ranti pe lati ọjọ kẹrinla, oṣu kẹrin, ọdun 2014, lawọn eeṣin-o-kọ’ku Boko Haram ti ya bo ileewe ijọba Government Secondary School, to wa lagbegbe Chibok, nipinlẹ Borno, ti wọn si fipa ji awọn akẹkọọ-binrin okoodinlọọọdunrun o le mẹfa (276) gbe wọgbo lọ. Latigba naa lawọn ọmọbinrin naa ti wa lakata wọn, bo tilẹ jẹ pe wọn ri awọn diẹ kan gba lara wọn lẹyin ọdun mẹrin. Ọpọ awọn ọmọ naa lawọn agbebọn Boko Haram ti fun loyun, ti wọn si ti bimọ, pẹlu igbeyawo afipaṣe ti wọn ṣe fun wọn lọhun-un, bo tilẹ jẹ pe ojoojumọ nijọba n ṣeleri pe awọn yoo ṣi ri awọn ọmọ ọhun gba pada to ba ya.


Latigba naa lawọn ọmọbinrin naa ti wa lakata wọn, bo tilẹ jẹ pe wọn ri awọn diẹ kan gba lara wọn lẹyin ọdun mẹrin. Ọpọ awọn ọmọ naa lawọn agbebọn Boko Haram ti fun loyun, ti wọn si ti bimọ, pẹlu igbeyawo afipaṣe ti wọn ṣe fun wọn lọhun-un, bo tilẹ jẹ pe ojoojumọ nijọba n ṣeleri pe awọn yoo ṣi ri awọn ọmọ ọhun gba pada to ba ya.


Lẹyin ti awọn ajinigbe gba miliọnu mẹrin, Ayọ Alabi ti wọn ji gbe ni Kwara ti ku

Ibrahim Alagunmu, Ilọrin Onimọ-ẹrọ Ayọ Alabi pẹlu ẹgbọn rẹ ati awọn ati awọn mẹta miiran lawọn ajinigbe ji gbe laarin Oke-Onigbin si Omu-Aran, nijọba ibilẹ Isin, nipinlẹ Kwara, lọjọ Abamẹta, Satide, ọjọ keje, oṣu kẹjọ, ọdun yii, lakoko ti wọn n dari bọ lati ibi ayẹyẹ kan ni Osi Ekiti si Ilọrin. Wọn si n bere fun ọgbọn miliọnu naira gẹgẹ bii owo itusilẹ, sugbọn awọn mọlẹbi tiraka, wọn san miliọnu mẹrin ataabọ fun idoola ẹmi ọkunrin na lẹyin ọpọlọpọ idunaadura. ALAROYE gbọ pe nigba ti wọn yoo fi tu baba agbalagba yii silẹ, wọn ti lu u bii kiku bii yiye, wọn ti sọ ọkunrin na di idakuda debii pe ko le rin, bẹẹ ni ko le da duro. Ọkada la gbọ pe wọn fi gbe e jade kuro ninu igbo naa, ti wọn si gbe e taara lọ si ileewosan. Ni nnkan bii aago mẹrin aarọ ọjọ Ẹti, Furaidee, ọsẹ ta a lo tan yii, ni wọn ni ọkunrin naa dakẹ nileewosan ọhun.


Nitori Sunday Igboho, ijọba fẹẹ fofin de ẹgbẹ Ilana Ọmọ Oodua, wọn fẹẹ kede ẹ bii ẹgbẹ afẹmiṣofo

Faith Adebọla Pẹlu ibi ti ọrọ ajijagbara ilẹ Yoruba nni, Oloye Sunday Adeyẹmọ, ti gbogbo eeyan mọ si Sunday Igboho de duro bayii, gbogbo ọna nijọba n ṣan lati gbegi dina erongba ati igbesẹ idasilẹ Orileede Oodua, iyẹn Yoruba Nation, tọkunrin naa n polongo rẹ, ki wọn si fi pampẹ ofin gbe e janto. Igbesẹ mi-in ta a gbọ pe ijọba apapọ n gbero lati gbe bayii ni pe wọn fẹẹ kede ẹgbe Ilana Ọmọ Oodua bii ẹgbẹ afẹmiṣofo, ki wọn si fofin de ẹgbẹ naa, ati ki awọn ọlọpaa ati ọtẹlẹmuyẹ agbaye le ba wọn mu Sunday Igboho nibikibi to ba wa. Ninu ifọrọwanilẹnuwo kan ti Ọgbẹni Umar Gwandu, Oluranlọwọ pataki si Minisita feto idajọ nilẹ wa, Amofin agba Abubakar Malami, ṣe fun ileeṣẹ iweeroyin Punch lopin ọsẹ yii, ọkunrin naa ni gbogbo ohun to ba gba nijọba maa fun un lati bori awọn ti wọn n ja fun pinpin orilẹ-ede, tabi ti wọn lawọn fẹẹ ya lọ, o ni ijọba o ni i gba iru nnkan bẹẹ laaye. “Ko sohun tijọba o le ṣe lati pa awọn to fẹẹ ya kuro yii lẹnu mọ, oriṣiiriṣii igbesẹ la si n gbero lati gbe, a o ni i ṣe ohun ti ko bofin mu, ṣugbọn gbogbo ohun to ba gba la maa fun un lati ri i pe ohunkohun tabi ẹnikẹni ko jin iṣọkan ati wiwa papọ orileede yii, lẹsẹ.” Nigba ti wọn bi i lere boya ijọba ṣi wa lẹnu bi wọn ṣe fẹẹ gbe Sunday Igboho kuro ni orileede Bẹnẹ lati waa jẹjọ ni Naijiria, o ni oun o le sọrọ lori iyẹn, nnkan aṣiri ni, ki i ṣe gbogbo aṣọ ọrọ naa lawọn le sa loorun. Amọ ṣa o, Olori ẹgbẹ Ilana Ọmọ Oodua, Ọjọgbọn Banji Akintoye ti sọ pe oun ko ro pejọba le gbe iru igbesẹ bẹẹ lati fofin de ẹgbẹ awọn, tabi ki wọn pe ẹgbẹ naa ni afẹmiṣofo, o ni bii igba tijọba ba fẹẹ fira wọn ṣẹlẹya ni, oun o si ro pe wọn le ṣe’ru nnkan bẹẹ. Agbẹnuṣọ fun baba ẹni ọdun mẹrindinlaaadọrun naa, Ọgbẹni Maxwell Adelẹyẹ, sọ pe “tijọba ba fẹẹ ṣe’ru ẹ ni, ṣebi wọn mu awọn ọmọ ẹgbẹ wa ti wọn lọọ ṣewọde Yoruba Nation l’Ọjọta laipẹ yii, wọn si wọ wọn dele-ẹjọ, ṣugbọn wọn o fẹsun kan wọn pe ọmọ ẹgbẹ afẹmiṣofo ni wọn, tabi pe wọn fẹẹ doju ijọba de, wọn kan ni wọn n di alaafia ilu lọwọ ni, wọn si ti tu wọn silẹ lẹyin ọjọ diẹ.


“Ko sohun tijọba o le ṣe lati pa awọn to fẹẹ ya kuro yii lẹnu mọ, oriṣiiriṣii igbesẹ la si n gbero lati gbe, a o ni i ṣe ohun ti ko bofin mu, ṣugbọn gbogbo ohun to ba gba la maa fun un lati ri i pe ohunkohun tabi ẹnikẹni ko jin iṣọkan ati wiwa papọ orileede yii, lẹsẹ.” Nigba ti wọn bi i lere boya ijọba ṣi wa lẹnu bi wọn ṣe fẹẹ gbe Sunday Igboho kuro ni orileede Bẹnẹ lati waa jẹjọ ni Naijiria, o ni oun o le sọrọ lori iyẹn, nnkan aṣiri ni, ki i ṣe gbogbo aṣọ ọrọ naa lawọn le sa loorun. Amọ ṣa o, Olori ẹgbẹ Ilana Ọmọ Oodua, Ọjọgbọn Banji Akintoye ti sọ pe oun ko ro pejọba le gbe iru igbesẹ bẹẹ lati fofin de ẹgbẹ awọn, tabi ki wọn pe ẹgbẹ naa ni afẹmiṣofo, o ni bii igba tijọba ba fẹẹ fira wọn ṣẹlẹya ni, oun o si ro pe wọn le ṣe’ru nnkan bẹẹ. Agbẹnuṣọ fun baba ẹni ọdun mẹrindinlaaadọrun naa, Ọgbẹni Maxwell Adelẹyẹ, sọ pe “tijọba ba fẹẹ ṣe’ru ẹ ni, ṣebi wọn mu awọn ọmọ ẹgbẹ wa ti wọn lọọ ṣewọde Yoruba Nation l’Ọjọta laipẹ yii, wọn si wọ wọn dele-ẹjọ, ṣugbọn wọn o fẹsun kan wọn pe ọmọ ẹgbẹ afẹmiṣofo ni wọn, tabi pe wọn fẹẹ doju ijọba de, wọn kan ni wọn n di alaafia ilu lọwọ ni, wọn si ti tu wọn silẹ lẹyin ọjọ diẹ. Gbogbo igbesẹ ti ẹgbẹ wa n gbe la n fi han sojutaye, ko si ma-jẹ-a-gbọ tabi iditẹ nibi kan, wọọrọwọ la n ṣe awọn eto wa, gbogbo ilakaka wa ni pe ki ilẹ Yoruba di ibi tawọn ọmọ Yoruba yoo ti gbadun igbe aye rere ti awọn baba wọn ṣiṣẹ fun, ko si sẹnikẹni to le di wa lọwọ iyẹn, ko pọn dandan ka wa lara Naijiria ti ko rọgbọ yii,” bẹẹ lọkunrin naa sọ. Bakan naa ni Alagba Ayọ Adebanjọ, Olori ẹgbẹ Afẹnifẹre, sọrọ lori ọrọ yii pe ijọba ko letọọ lati fofin de ẹgbẹ eyikeyii ti ko ba ti tẹ ofin loju tabi lọwọ ninu iwa ọdaran kankan. O ni ijọba onikumọ nikan lo le ṣe’ru nnkan bẹẹ.


Gbogbo igbesẹ ti ẹgbẹ wa n gbe la n fi han sojutaye, ko si ma-jẹ-a-gbọ tabi iditẹ nibi kan, wọọrọwọ la n ṣe awọn eto wa, gbogbo ilakaka wa ni pe ki ilẹ Yoruba di ibi tawọn ọmọ Yoruba yoo ti gbadun igbe aye rere ti awọn baba wọn ṣiṣẹ fun, ko si sẹnikẹni to le di wa lọwọ iyẹn, ko pọn dandan ka wa lara Naijiria ti ko rọgbọ yii,” bẹẹ lọkunrin naa sọ. Bakan naa ni Alagba Ayọ Adebanjọ, Olori ẹgbẹ Afẹnifẹre, sọrọ lori ọrọ yii pe ijọba ko letọọ lati fofin de ẹgbẹ eyikeyii ti ko ba ti tẹ ofin loju tabi lọwọ ninu iwa ọdaran kankan. O ni ijọba onikumọ nikan lo le ṣe’ru nnkan bẹẹ. “Ki lo de ti Alaṣẹ ilẹ Britain, Boris Johnson, ko fofin de ẹgbẹ Scottish Nationalist Party, latigba ti ẹgbẹ naa ti n polongo ominira fun awọn ọmọ ilẹ Scothland kuro lara United Kingdom? Ijọba le ma nifẹẹ si Sunday Igboho tabi Akintoye o, ṣugbọn wọn lẹtọọ lati wa, wọn lẹtọọ lati sọrọ, wọn si lẹtọọ lati sọ ohun to wu wọn lọkan. Ijọba ni o lẹtọọ lati fofin de wọn, iwa ta-ni-maa-mu-mi niru ẹ, ko ba eto ijọba awa-ara-wa mu rara.”


“Ki lo de ti Alaṣẹ ilẹ Britain, Boris Johnson, ko fofin de ẹgbẹ Scottish Nationalist Party, latigba ti ẹgbẹ naa ti n polongo ominira fun awọn ọmọ ilẹ Scothland kuro lara United Kingdom? Ijọba le ma nifẹẹ si Sunday Igboho tabi Akintoye o, ṣugbọn wọn lẹtọọ lati wa, wọn lẹtọọ lati sọrọ, wọn si lẹtọọ lati sọ ohun to wu wọn lọkan. Ijọba ni o lẹtọọ lati fofin de wọn, iwa ta-ni-maa-mu-mi niru ẹ, ko ba eto ijọba awa-ara-wa mu rara.”


Lati le fopin si iwa ibajẹ, EFCC ati ọlọpaa jẹẹjẹ ifọwọsowọpọ ni Kwara

Ibrahim Alagunmu, Ilọrin Ọga agba ajọ to n gbogun ti iwa jibiti ati ṣiṣe owo ilu mọkumọku, EFCC, ẹka ti ipinlẹ Kwara, Ọgbẹni Usman Muktar, ti ṣe abẹwo si Kọmiṣanna ọlọpaa tuntun ni Kwara, Ọgbẹni Amienbo Tuesday Assayomo, ni olu ileeṣẹ wọn, nibi to ti beere fun ifọwọsowọpọ ileeṣẹ ọlọpaa, ki wọn le jọ gbogun ti awọn to n lu jibiti lori ẹrọ ayelujara ati awọn iwa ibajẹ mi-in ni ipinlẹ ọhun. Muktar ni idi pataki ti oun fi ṣe abẹwo ọhun ni pe oun n fẹ ajọṣepọ to lọọrin laarin ajọ EFCC ati ileeṣẹ ọlọpaa, ki awọn le jọ ṣe aseyọri ti alakan n ṣepo, nibi gbigbogun ti lilu jibiti ati awọn iwa ibajẹ miiran nipinlẹ Kwara, o tẹsiwaju pe oun gbọ pe kọmisanna tuntun ọhun de si ipinlẹ Kwara, to si ṣe pataki ki ajọ EFCC ki i kaabọ, kawọn mọ ara awọn, ki ajọṣepọ to muna doko le wa laarin ileeṣẹ mejeeji. Kọmisanna Assayomo dupẹ lọwọ ọga agba EFCC, fun abẹwo to ṣe si ileeṣẹ ọlọpaa, bakan naa lo lu ajọ naa lọgọ ẹnu fun iṣẹ takun-takun ti wọn n ṣe lati ri i pe iwa ibajẹ dopin, o waa jẹẹjẹ pe gbogbo agbara ti ileeṣẹ ọlọpaa ba ni, ni yoo fi satilẹyin, ti wọn yoo si fọwọsowọpọ pẹlu ajọ ọhun, ti iwa ibajẹ yoo fi rodo lọọ mu’mi patapata ni Kwara.


Ọlọpaa ti tiṣa lu ọmọ rẹ l’Ekiti n beere fun miliọnu mẹẹẹdogun naira lọwọ ijọba

Taofeek Surdiq, Ado-Ekiti Ọlọpaa kan, Elijah Agenoisa, ti n beere miliọnu mẹẹẹdogun naira lọwọ ijọba ipinlẹ Ekiti bayii gẹgẹ bii owo ‘gba ma binu’, nitori ọmọ rẹ, Gift Agenoisa, ti tiṣa na lẹgba nileewe girama Mary Immaculate, l’Ado-Ekiti. Ile-ẹjọ ni Elijah gba lọ, iyẹn lẹyin to ni oun ti kọwe siyawo gomina ipinlẹ Ekiti, pe ki wọn da si ọrọ ọmọ oun naa, ṣugbọn ti wọn ko dahun. Kootu lo n ran sijọba bayii lati ba a gba owo naa jade pẹlu bo ṣe pe ijọba ipinlẹ Ekiti lẹjọ. Ṣe ni ogunjọ, oṣu karun-un, ni Gift, ọmọ Sajẹnti Elijah, gẹ irun buruku lọ sileewe, awọn alaṣẹ ileewe naa si da a dọbalẹ, wọn fun un lẹgba mẹwaa nidii, wọn si tun fun un niwee gbele-ẹ fun asiko diẹ, ko le jẹ ẹkọ fọmọ naa pe ofin wa nileewe yii to yẹ kọmọ gidi tẹlẹ. Ohun to ṣẹlẹ yii bi Sajẹnti Elijah ninu, ẹsẹkẹsẹ lo si ko ọlọpaa mẹrin lẹyin lati ba awọn olukọ to lu ọmọ rẹ naa ja. Ninu iwe ipẹjọ to pe lorukọ iyawo rẹ, Ọdunayọ Agenoisa, ni wọn ti ṣalaye pe titẹ ẹtọ ọmọ naa loju mọlẹ lawọn ara ileewe naa ṣe.


Ṣe ni ogunjọ, oṣu karun-un, ni Gift, ọmọ Sajẹnti Elijah, gẹ irun buruku lọ sileewe, awọn alaṣẹ ileewe naa si da a dọbalẹ, wọn fun un lẹgba mẹwaa nidii, wọn si tun fun un niwee gbele-ẹ fun asiko diẹ, ko le jẹ ẹkọ fọmọ naa pe ofin wa nileewe yii to yẹ kọmọ gidi tẹlẹ. Ohun to ṣẹlẹ yii bi Sajẹnti Elijah ninu, ẹsẹkẹsẹ lo si ko ọlọpaa mẹrin lẹyin lati ba awọn olukọ to lu ọmọ rẹ naa ja. Ninu iwe ipẹjọ to pe lorukọ iyawo rẹ, Ọdunayọ Agenoisa, ni wọn ti ṣalaye pe titẹ ẹtọ ọmọ naa loju mọlẹ lawọn ara ileewe naa ṣe. Agenoisa sọ pe bi wọn ṣe lu ọmọ oun to wa ni kilaasi akọkọ (JSS 1), lodi sofin, nitori wọn gba ẹjẹ lara rẹ, lilu naa si di aarẹ si i lara to jẹ oun tun lọọ n nawo itọju ni. Yatọ si eyi, olupẹjọ yii sọ pe bi wọn ṣe ni kọmọ oun lọọ jokoo nile lodi sofin pẹlu, o ni ki wọn da a pada, kijọba si san miliọnu mẹẹẹdogun owo gba-ma-binu foun. Awọn ti Sajẹnti Elijah Agenoisa pe lẹjọ ni ọga agba patapata nileewe naa, Arabinrin Oluwasanmi F. M, Kọmiṣanna fun eto ẹkọ nipinlẹ Ekiti, Dokita Olabimpe Aderiye, ajọ olukọ nipinlẹ Ekiti ati ijọba ipinlẹ Ekiti.


Agenoisa sọ pe bi wọn ṣe lu ọmọ oun to wa ni kilaasi akọkọ (JSS 1), lodi sofin, nitori wọn gba ẹjẹ lara rẹ, lilu naa si di aarẹ si i lara to jẹ oun tun lọọ n nawo itọju ni. Yatọ si eyi, olupẹjọ yii sọ pe bi wọn ṣe ni kọmọ oun lọọ jokoo nile lodi sofin pẹlu, o ni ki wọn da a pada, kijọba si san miliọnu mẹẹẹdogun owo gba-ma-binu foun. Awọn ti Sajẹnti Elijah Agenoisa pe lẹjọ ni ọga agba patapata nileewe naa, Arabinrin Oluwasanmi F. M, Kọmiṣanna fun eto ẹkọ nipinlẹ Ekiti, Dokita Olabimpe Aderiye, ajọ olukọ nipinlẹ Ekiti ati ijọba ipinlẹ Ekiti. Igbẹjọ di ọjọ kejilelogun, oṣu kẹsan-an, ọdun 2021.


Igbẹjọ di ọjọ kejilelogun, oṣu kẹsan-an, ọdun 2021.


Ojo yii yoo pẹ lẹwọn o, iyawo oniyawo lo fipa ba lo pọ l’Ado-Ekiti

Taofeek Surdiq, Ado-Ekiti Ile-ẹjọ Majistreeti Ado-Ekiti ti fi ọkunrin ẹni ọdun mejidinlaaadọta kan torukọ ẹ n jẹ Abiọdun Ojo, sẹwọn titi di ọjọ keji, oṣu kẹsan-an, ti igbẹjọ rẹ yoo maa tẹsiwaju, wọn lo fipa ba iyawo oniyawo lo pọ ni. Ogunjọ, oṣu keje, ọdun 2021 yii, ni wọn ni Ojo fipa ba obinrin kan to wa nile ọkọ lo pọ, ẹni ọdun mẹtalelọgbọn lobinrin ọhun gẹgẹ bi Agbefọba, Inspẹkitọ Caleb Leramo, ṣe ṣalaye fun kootu naa nigba to n ṣoju ijọba lọsẹ to kọja yii. Agbefọba rọ kootu pe ki wọn ṣi fi Ojo pamọ sẹwọn titi toun yoo fi gba imọran lati ọdọ ẹka to n gba kootu nimọran lori ẹsun bii eyi. Atotonu ti afurasi to n jẹjọ naa si ṣe lati ta ko eyi ko ta leti adajọ rara. Adajọ Mojisọla Salau to gbọ ẹsun naa paṣẹ pe ki wọn lọọ fi i pamọ sẹwọn titi digba ti imọran yoo fi de, ibẹ ni yoo wa titi di ọjọ keji, oṣu kẹsan-an 2021.


Iya Ṣanko Raṣidi onifuji ti ku o!

Adefunkẹ Adebiyi, Abẹokuta Iya to bi ọdọmọkunrin onifuji nni, Rasheed Atanda tawọn eeyan mọ si Shanko Raṣidi, ti ku o. Ọjọ Abamẹta, Satide, ọjọ kẹrinla, oṣu kẹjọ yii, ni iya to n jẹ Tayelolu, naa dagbere faye. Ṣanko Raṣidi funra ẹ lo kede iku iya re lawọn oju opo ayelujara rẹ, ohun to kọ sibẹ ni pe ọdọ Ọlọrun la ti wa, ọdọ rẹ naa la oo si pada si. “Ọpẹ ni fun Ọlọrun, a o ni agbara kankan ta a le fi da yin duro saye lọdọ wa titi aye, Maami oninuure, oniwa ire, ejirẹ mi, Tayelolu Oyila. Winni winni loju orogun, ẹjiwọrọ loju iya ẹ. Ọmọ Ijẹṣa ẹlẹni atẹẹka, ọmọ ẹlẹni ẹwẹlẹ. Ọmọ ẹru ọwa, ọmọ Obokun. Sun un ree, Iya Atanda Ṣanko Raṣidi.


Iya Ṣanko Raṣidi onifuji ti ku o!

Winni winni loju orogun, ẹjiwọrọ loju iya ẹ. Ọmọ Ijẹṣa ẹlẹni atẹẹka, ọmọ ẹlẹni ẹwẹlẹ. Ọmọ ẹru ọwa, ọmọ Obokun. Sun un ree, Iya Atanda Ṣanko Raṣidi. Inu ibanujẹ nla ni mo wa bayii, ṣugbọn mo ṣi gbọdọ dupẹ f’Ọlọrun naa ni.” Latigba to ti kede iku iya naa lawọn eeyan ti n ba oṣere to n kọ Fuji ati orin sufee-taka naa kẹdun, ti wọn n sọ pe Ọlọrun yoo tẹ iya rẹ safe rere.


Iya Ṣanko Raṣidi onifuji ti ku o!

Inu ibanujẹ nla ni mo wa bayii, ṣugbọn mo ṣi gbọdọ dupẹ f’Ọlọrun naa ni.” Latigba to ti kede iku iya naa lawọn eeyan ti n ba oṣere to n kọ Fuji ati orin sufee-taka naa kẹdun, ti wọn n sọ pe Ọlọrun yoo tẹ iya rẹ safe rere.


Ẹ wo Gbenga, ọkan ninu awọn adigunjale to ja ọkọ bọọsi awọn ọmọ ileewe gba l’Ọba-Ile

Oluṣẹyẹ Iyiade, Akurẹ Ọkan ninu awọn ọmọ ẹgbẹ adigunjale to ja bọọsi awọn ọmọ ileewe kan gba lagbegbe Ọba-Ile, nijọba ibilẹ Ariwa Akurẹ, ni nnkan bii oṣu meji sẹyin, Ọmọyajowo Gbenga, lọwọ awọn agbofinro pada tẹ lọjọ Iṣẹgun, Tusidee ọsẹ to kọja. Aarọ kutukutu, ni nnkan bii aago mẹfa idaji lawọn adigunjale ọhun da dẹrẹba bọọsi naa lọna lasiko to ṣẹṣẹ fẹẹ maa gbe awọn akẹkọọ lọ sile-iwe ninu ẹsiteeti to wa l’Ọba-Ile. Ọna Ibadan, nipinlẹ Ọyọ, la gbọ pe wọn gbe ọkọ yii sa lọ, ti ko si sẹni to tun gbọ ohunkohun nipa rẹ mọ lati igba naa. Ọsẹ to kọja ni ikọ awọn adigunjale yii kan naa tun ṣọṣẹ mi-in niwaju Chiken Republic, to wa lagbegbe Ọlọkọ, Road block, niluu Akurẹ, nibi ti wọn ti ja ọkọ Hummer bọọsi tuntun kan ti wọn fi n kiri burẹdi gba pẹlu ibọn. Ọna ilu Ibadan ni wọn lawọn ẹruuku ọhun tun kọri si ni kete ti wọn ja ọkọ ọhun gba tan, bo tilẹ jẹ pe wọn ko ti i fi bẹẹ rin jinna ti ọkọ naa fi wọgbo mọ wọn lọwọ latari ere asapajude ti wọn n sa nigba tawọn ọlọpaa n le wọn. Nigba to n fidi iṣẹlẹ yii mulẹ, Kọmiṣanna ọlọpaa ipinlẹ Ondo, Ọgbẹni Bọlaji Salami, ni o to bii ọgbọn iṣẹju tawọn ogboju ọlọsa ọhun atawọn agbofinro fi doju ibọn kọ ara wọn ki ọwọ too pada tẹ Gbenga nikan nigba tawọn yooku rẹ raaye sa mọ wọn lọwọ.


Ọsẹ to kọja ni ikọ awọn adigunjale yii kan naa tun ṣọṣẹ mi-in niwaju Chiken Republic, to wa lagbegbe Ọlọkọ, Road block, niluu Akurẹ, nibi ti wọn ti ja ọkọ Hummer bọọsi tuntun kan ti wọn fi n kiri burẹdi gba pẹlu ibọn. Ọna ilu Ibadan ni wọn lawọn ẹruuku ọhun tun kọri si ni kete ti wọn ja ọkọ ọhun gba tan, bo tilẹ jẹ pe wọn ko ti i fi bẹẹ rin jinna ti ọkọ naa fi wọgbo mọ wọn lọwọ latari ere asapajude ti wọn n sa nigba tawọn ọlọpaa n le wọn. Nigba to n fidi iṣẹlẹ yii mulẹ, Kọmiṣanna ọlọpaa ipinlẹ Ondo, Ọgbẹni Bọlaji Salami, ni o to bii ọgbọn iṣẹju tawọn ogboju ọlọsa ọhun atawọn agbofinro fi doju ibọn kọ ara wọn ki ọwọ too pada tẹ Gbenga nikan nigba tawọn yooku rẹ raaye sa mọ wọn lọwọ. O ni iwadii awọn si n tẹsiwaju lati ṣawari awọn adigunjale yooku pẹlu ọkọ ile-iwe ti wọn kọkọ ja gba lọjọsi nibikibi ti wọn ba ta a si.


O ni iwadii awọn si n tẹsiwaju lati ṣawari awọn adigunjale yooku pẹlu ọkọ ile-iwe ti wọn kọkọ ja gba lọjọsi nibikibi ti wọn ba ta a si.


Eyi ni bi awọn agbebọ ṣe pa awọn ara Ikarẹ-Akoko mejilelogun ti wọn n bọ lati ipinlẹ Bauchi

Oluṣẹyẹ Iyiade, Akurẹ Eeyan mejila la gbọ pe ọwọ ti tẹ lori iṣẹlẹ iṣekupani to waye ni oju ọna Rkuba, niluu Jọs, nipinlẹ Plateau, nibi ti awọn janduku kan ti pa eeyan bii mejilelogun ti wọn jẹ eeyan ipinlẹ Ondo. ALAROYE gbọ pe ibi eto adura ọlọdọọdun kan ti wọn n pe ni Zikir prayer lawọn eeyan naa lọ ni ipinlẹ Bauchi. Nigba ti wọn n pada bọ lọjọ Abamẹta, Satide, ni awọn ọdọ Irigwe da bọọsi marun-un ti awọn eeyan naa kun inu rẹ lọna, ti wọn si ṣakọlu si wọn. Mejilelogun la gbọ pe o ku ninu wọn, ti ọpọ ninu wọn si fara pa. Bẹẹ ni awọn ọlọpaa ri awọn mejilelogun mi-in doola gẹgẹ bi wọn ṣe sọ. A gbọ pe awọn ọdọ Irigiwe yii ti sọ pe ọjọ Abamẹta naa ni awọn fẹẹ lọọ sin awọn eeyan awọn ti wọn pa nipa oro nitori wahala to ti n waye lagbegbe naa laarin awọn Musulumi ati Onigbagbọ, si Bassa. Awọn eeyan naa ni awọn ọlọpaa ni awọn gbagbọ pe o kọju ija si awọn ẹlẹsin Musulumi ti wọn n bọ lati ipinlẹ Bauchi, ti wọn n pada lọ si Ikarẹ-Akoko yii, ti wọn si pa mejilelogun ninu wọn.


Mejilelogun la gbọ pe o ku ninu wọn, ti ọpọ ninu wọn si fara pa. Bẹẹ ni awọn ọlọpaa ri awọn mejilelogun mi-in doola gẹgẹ bi wọn ṣe sọ. A gbọ pe awọn ọdọ Irigiwe yii ti sọ pe ọjọ Abamẹta naa ni awọn fẹẹ lọọ sin awọn eeyan awọn ti wọn pa nipa oro nitori wahala to ti n waye lagbegbe naa laarin awọn Musulumi ati Onigbagbọ, si Bassa. Awọn eeyan naa ni awọn ọlọpaa ni awọn gbagbọ pe o kọju ija si awọn ẹlẹsin Musulumi ti wọn n bọ lati ipinlẹ Bauchi, ti wọn n pada lọ si Ikarẹ-Akoko yii, ti wọn si pa mejilelogun ninu wọn. Gomina ipinlẹ Ondo, Rotimi Akeredolu ti kẹdun pẹlu mọlẹbi awọn Musulumi ti awọn onijaadi ẹṣin yii yinbọn pa nipinlẹ Plataeu laaarọ ọjọ Abamẹta, Satide, ọsẹ to kọja ọhun. Ninu atẹjade kan to fi sita nipasẹ Akọwe iroyin rẹ, Ọlabọde Ọlatunde, lo ti juwe iṣẹlẹ ọhun bii nnkan ibanujẹ patapata, to si ni oun ba gbogbo awọn mọlẹbi awọn to ku naa kẹdun pupọ lori ajalu airotẹlẹ to waye naa. O ni kete ti oun gbọ ohun to ṣẹlẹ loun ti kan si ojugba oun to jẹ Gomina ipinlẹ Plateau, Simon Lalong, lati fidi iṣẹlẹ yii mulẹ, tí abọ iwadii ti oun ṣe si fihan pe aṣiṣe ati asimu patapata lọrọ iku awọn Musulumi to wa lati ilu ipinlẹ Ondo naa jẹ.


Gomina ipinlẹ Ondo, Rotimi Akeredolu ti kẹdun pẹlu mọlẹbi awọn Musulumi ti awọn onijaadi ẹṣin yii yinbọn pa nipinlẹ Plataeu laaarọ ọjọ Abamẹta, Satide, ọsẹ to kọja ọhun. Ninu atẹjade kan to fi sita nipasẹ Akọwe iroyin rẹ, Ọlabọde Ọlatunde, lo ti juwe iṣẹlẹ ọhun bii nnkan ibanujẹ patapata, to si ni oun ba gbogbo awọn mọlẹbi awọn to ku naa kẹdun pupọ lori ajalu airotẹlẹ to waye naa. O ni kete ti oun gbọ ohun to ṣẹlẹ loun ti kan si ojugba oun to jẹ Gomina ipinlẹ Plateau, Simon Lalong, lati fidi iṣẹlẹ yii mulẹ, tí abọ iwadii ti oun ṣe si fihan pe aṣiṣe ati asimu patapata lọrọ iku awọn Musulumi to wa lati ilu ipinlẹ Ondo naa jẹ. Arakunrin ni oun ri i gbọ pe lati bii oṣu diẹ sẹyin ni ija ajakuata ti n waye laarin ẹgbẹ awọn Musulumi kan atawọn Kiristiẹni to wa lagbegbe Oke-Ọya, o ni iṣẹlẹ ọhun ki i sọrọ ẹlẹyamẹya, bẹẹ ni ko waye rara lati fi doju ogun kọ awọn ajoji tabi awọn ẹya kan. Awọn arinrin-ajo lati ilu Ikarẹ Akoko ọhun lo ni wọn ṣe akọlu si lẹyin ti wọn ṣeesi lọọ gba agbegbe ti wahala ti n waye laarin awọn Musulumi atawọn Kristiẹni l’Oke-Ọya, leyii to ṣokunfa iku ọpọlọpọ, ti awọn mi-in si tun fara pa yannayanna. Gomina Akeredolu ni igbesẹ ti n lọ lọwọ lati mọ ọkọọkan awọn to fara gba ninu iṣẹlẹ ibanujẹ naa kijọba le mọ bi yoo ṣe kan si ẹbi wọn fun igbesẹ to yẹ. Bakan naa lo parọwa fawọn eeyan ipinlẹ Ondo ki wọn fọwọ wọnu, ki wọn ma si ṣe dabaa ati ṣe idajọ iṣẹlẹ ọhun lọwọ ara wọn nitori ijọba ṣetan ati ri i daju pe idajọ ododo waye lori iṣẹlẹ awọn to ku naa.


Arakunrin ni oun ri i gbọ pe lati bii oṣu diẹ sẹyin ni ija ajakuata ti n waye laarin ẹgbẹ awọn Musulumi kan atawọn Kiristiẹni to wa lagbegbe Oke-Ọya, o ni iṣẹlẹ ọhun ki i sọrọ ẹlẹyamẹya, bẹẹ ni ko waye rara lati fi doju ogun kọ awọn ajoji tabi awọn ẹya kan. Awọn arinrin-ajo lati ilu Ikarẹ Akoko ọhun lo ni wọn ṣe akọlu si lẹyin ti wọn ṣeesi lọọ gba agbegbe ti wahala ti n waye laarin awọn Musulumi atawọn Kristiẹni l’Oke-Ọya, leyii to ṣokunfa iku ọpọlọpọ, ti awọn mi-in si tun fara pa yannayanna. Gomina Akeredolu ni igbesẹ ti n lọ lọwọ lati mọ ọkọọkan awọn to fara gba ninu iṣẹlẹ ibanujẹ naa kijọba le mọ bi yoo ṣe kan si ẹbi wọn fun igbesẹ to yẹ. Bakan naa lo parọwa fawọn eeyan ipinlẹ Ondo ki wọn fọwọ wọnu, ki wọn ma si ṣe dabaa ati ṣe idajọ iṣẹlẹ ọhun lọwọ ara wọn nitori ijọba ṣetan ati ri i daju pe idajọ ododo waye lori iṣẹlẹ awọn to ku naa.


Awọn tọọgi ya bo sẹkiteriati APC l’Ọṣun, alubami ni wọn lu awọn ọmọ ẹgbẹ

Florence Babaṣọla, Oṣogbo Ọrọ di bo o lọ o ya lọna lonii ni olu-ile ẹgbẹ oṣelu APC to wa ni Ogo-Oluwa niluu Oṣogbo nigba ti awọn tọọgi kan ya wọbẹ, ti wọn si n lu awọn ọmọ ẹgbẹ nilukulu. Nnkan bii aago mẹwaa aarọ ni wahala naa bẹrẹ, gbogbo agbegbe naa lo si gbona janjan titi di nnkan bii aago marun aabọ irọlẹ. Abala kan ninu ẹgbẹ naa, iyẹn The Oṣun Progressives (TOP) ni wọn ya lọ si sẹkiteriati naa lati lọọ ri awọn ọmọ igbimọ ti awọn alakoso ẹgbẹ naa lapapọ ran wa si Ọṣun lati gbọ oniruuru ẹsun yo ṣuyọ lasiko idibo wọọdu ti wọn ṣe kọja. Lati gbogbo ijọba ibilẹ ni awọn ọmọ ẹgbẹ TOP ti mu iwe ẹsun wa, ti awọn ọmọ igbimọ naa si n da wọn lohun lẹyọkọọkan. Saa deede la gbọ pe awọn tọọgi kan ya wọle, ti wọn si bẹrẹ si i ko igbaju-igbamu bo awọn TOP. Ohun ti awọn TOP n sọ ni pe fila ti wọn kọ Oyetọla si lara lawọn tọọgi naa de sori, ati pe ijọba lo ran wọn wa lati dabaruu gbigbọ ẹsun naa.


Lati gbogbo ijọba ibilẹ ni awọn ọmọ ẹgbẹ TOP ti mu iwe ẹsun wa, ti awọn ọmọ igbimọ naa si n da wọn lohun lẹyọkọọkan. Saa deede la gbọ pe awọn tọọgi kan ya wọle, ti wọn si bẹrẹ si i ko igbaju-igbamu bo awọn TOP. Ohun ti awọn TOP n sọ ni pe fila ti wọn kọ Oyetọla si lara lawọn tọọgi naa de sori, ati pe ijọba lo ran wọn wa lati dabaruu gbigbọ ẹsun naa. Laaarin nnkan bii ogun iṣẹju ni wahala naa fi ṣẹlẹ, ṣugbọn agbara awọn TOP le ju ti awọn tọọgi ọhun lọ, alaafia si jọba lẹyin ti wọn le awọn tọọgi naa lọ tan. Lẹyin eyi ni alaga igbimọ, Ambassador Obed Wadzain, bọ sita lati ba awọn ọmọ ẹgbẹ sọrọ, o ṣeleri fun wọn pe igbimọ oun ko ni i ṣojuṣaju ẹnikẹni, o ni gbogbo iwe ẹsun ti awọn ba gba lawọn yoo gbọ lẹyọkọọkan lai fi epo bọ iỵọ ninu. Obed ke si gbogbo awọn ọmọ ẹgbẹ lati gba alaafia laaye, o ni ko si ọmọ igbimọ to ni aayo kankan nipinlẹ Ọṣun, bẹẹ ni iṣọkan ati idagbasoke ẹgbẹ lo jẹ awọn logun.


Laaarin nnkan bii ogun iṣẹju ni wahala naa fi ṣẹlẹ, ṣugbọn agbara awọn TOP le ju ti awọn tọọgi ọhun lọ, alaafia si jọba lẹyin ti wọn le awọn tọọgi naa lọ tan. Lẹyin eyi ni alaga igbimọ, Ambassador Obed Wadzain, bọ sita lati ba awọn ọmọ ẹgbẹ sọrọ, o ṣeleri fun wọn pe igbimọ oun ko ni i ṣojuṣaju ẹnikẹni, o ni gbogbo iwe ẹsun ti awọn ba gba lawọn yoo gbọ lẹyọkọọkan lai fi epo bọ iỵọ ninu. Obed ke si gbogbo awọn ọmọ ẹgbẹ lati gba alaafia laaye, o ni ko si ọmọ igbimọ to ni aayo kankan nipinlẹ Ọṣun, bẹẹ ni iṣọkan ati idagbasoke ẹgbẹ lo jẹ awọn logun. Bayii ni wọn tun bẹrẹ ṣiṣe ayẹwo awọn iwe ẹsun naa nijọba ibilẹ si ijọba ibilẹ, nigba to di nnkan bii aago marun-un irọlẹ ni irọkẹkẹ wahala tun ṣẹlẹ ninu sẹkiteriaati naa. Bi wọn ṣe n ju okuta, ni wọn n ju aga, bi wọn ṣe n ju igi, ni piọ-wọta n fo loju ofurufu, nigba ti ọrọ naa ko loju mọ ni awọn ọlọpaa fẹyin pọn awọn ọmọ igbimọ naa wọnuu mọto, ti wọn si n yinbọn soke lakọlakọ lati tu awọn eeyan naa ka. Alaroye ba alaga TOP nipinlẹ Ọṣun, Alagba Adebiyi Adelọwọ sọrọ ko too di pe wahala ẹlẹẹkeji bẹrẹ, o ni awọn tọọgi kan ni wọn wa lati da eto naa ru laaarọ, ṣugbọn ohun gbogbo pada bọ sipo lẹyin-ọ-rẹyin.


Bayii ni wọn tun bẹrẹ ṣiṣe ayẹwo awọn iwe ẹsun naa nijọba ibilẹ si ijọba ibilẹ, nigba to di nnkan bii aago marun-un irọlẹ ni irọkẹkẹ wahala tun ṣẹlẹ ninu sẹkiteriaati naa. Bi wọn ṣe n ju okuta, ni wọn n ju aga, bi wọn ṣe n ju igi, ni piọ-wọta n fo loju ofurufu, nigba ti ọrọ naa ko loju mọ ni awọn ọlọpaa fẹyin pọn awọn ọmọ igbimọ naa wọnuu mọto, ti wọn si n yinbọn soke lakọlakọ lati tu awọn eeyan naa ka. Alaroye ba alaga TOP nipinlẹ Ọṣun, Alagba Adebiyi Adelọwọ sọrọ ko too di pe wahala ẹlẹẹkeji bẹrẹ, o ni awọn tọọgi kan ni wọn wa lati da eto naa ru laaarọ, ṣugbọn ohun gbogbo pada bọ sipo lẹyin-ọ-rẹyin. O ni iwe ẹsun mejilelọgbọn ni awọn igbimọ naa kọkọ gba, ṣugbọn wọn ṣi n gba iwe ẹsun lọ. Lai fi ti wahala yii ṣe, Adelọwọ sọ pe ireti ijawe olubori wa fun ẹgbẹ naa ninu idibo gomina lọdun to n bọ, gbogbo ohun to gba lawọn yoo si fun un nitori oniluu ko nii fẹ ko tu. Amọ ṣa, Gomina Oyetọla ti ke si gbogbo awọn ọmọ ẹgbẹ oṣelu APC l’Ọṣun lati gba alaafia laaye, o ni ko le si idagbasoke nibi ti itaporogan ba ti n waye ati pe wọn ko gbọdọ faaye gba ẹgbẹ alatako lati ri aarin wọn.


O ni iwe ẹsun mejilelọgbọn ni awọn igbimọ naa kọkọ gba, ṣugbọn wọn ṣi n gba iwe ẹsun lọ. Lai fi ti wahala yii ṣe, Adelọwọ sọ pe ireti ijawe olubori wa fun ẹgbẹ naa ninu idibo gomina lọdun to n bọ, gbogbo ohun to gba lawọn yoo si fun un nitori oniluu ko nii fẹ ko tu. Amọ ṣa, Gomina Oyetọla ti ke si gbogbo awọn ọmọ ẹgbẹ oṣelu APC l’Ọṣun lati gba alaafia laaye, o ni ko le si idagbasoke nibi ti itaporogan ba ti n waye ati pe wọn ko gbọdọ faaye gba ẹgbẹ alatako lati ri aarin wọn. Ninu atẹjade ti akọwe iroyin gomina, Ismail Omipidan, fi sita, o ni ipinlẹ alaafia ni gbogbo eeyan mọ ipinlẹ Ọṣun mọ, oun ko si nii faaye gba ẹnikẹni lati da omi alaafia ipinlẹ yii ru. Oyetọla wa ke si awọn agbofinro lati ṣiṣẹ wọn bii iṣẹ, ki wọn si ri i pe alaafia pada sipinlẹ Ọṣun.


Ninu atẹjade ti akọwe iroyin gomina, Ismail Omipidan, fi sita, o ni ipinlẹ alaafia ni gbogbo eeyan mọ ipinlẹ Ọṣun mọ, oun ko si nii faaye gba ẹnikẹni lati da omi alaafia ipinlẹ yii ru. Oyetọla wa ke si awọn agbofinro lati ṣiṣẹ wọn bii iṣẹ, ki wọn si ri i pe alaafia pada sipinlẹ Ọṣun.


Wọn ka Sunday mọbi to ti n jale l’Ekoo, ibọn meji loun nikan n lo

Faith Adebọla, Eko Ko jọ pe afurasi ọdaran, Sunday Akpa, tọwọ awọn agbofinro tẹ lagbegbe Iba, Ọjọọ, nipinlẹ Eko, lalẹ ọjọ Ẹti, Furaidee, mọ pe iṣẹ buruku loun n ṣe, tori niṣe lo mu ole jija nirona loju paali, ibọn meji loun nikan ko dani to fi n ṣọṣẹ fawọn onimọto ati ero ọkọ. Awọn ọlọpaa teṣan Iba ti wọn n ṣe patiroolu kiri agbegbe naa ni wọn kẹẹfin Sunday, ẹni ọdun mẹrinlelogun ọhun, nibi to ti n fibọn gba foonu ati owo lọwọ awọn ero ninu goo-si-loo, o si ti n bọ si wiriwiri ọjọ, ilẹ ti n ṣu, asiko tawọn oṣiṣẹ n dari rele ni. Bi Alukoro ileeṣẹ ọlọpaa Eko ṣe wi, CSP Adekunle Ajiṣebutu, sọ pe bi jagunlabi ṣe ri awọn ọlọpaa lo ta kọṣọ sabẹ mọto kan to wa lẹgbẹẹ titi, nigba tawọn ọlọpaa si wọ ọ jade labẹ ọkọ naa, niṣe lo yọwọ ija si wọn, o loun o ṣe nnkan kan, kin ni wọn fẹẹ mu oun fun. Ko pẹ tawọn ero ri eyi ni kaluku ba n pariwo pe ole ni, wọn lo ṣẹṣẹ yọ ibọn sawọn tan ni, awọn kan si fẹsun kan an pe o ti ja foonu awọn gba, ni wọn ba wọ ọ ju si mọto patiroolu awọn ọlọpaa naa. Ni teṣan wọn, wọn tu apo to gbe kọpa wo, wọn ba ibọn pompo meji ninu baagi ọhun, wọn tun ba ọta ibọn rẹpẹtẹ ti wọn o ti i yin, oogun abẹnugọngọ, foonu ati ọbẹ aṣooro kan. Wọn lafurasi ọdaran naa ti jẹwọ pe awọn nnkan ti wọn ri yii, irinṣẹ oun ni, o ni iṣẹ ole jija loju popo loun n ṣe, ati pe ki i ṣe oun nikan o, ara ikọ ẹlẹni mẹta kan loun wa. Wọn lo tun ṣalaye fawọn ọlọpaa pe agbegbe Festac si Mile 2, Ọjọọ de Alaba lawọn ti n ṣiṣẹ.


Ko pẹ tawọn ero ri eyi ni kaluku ba n pariwo pe ole ni, wọn lo ṣẹṣẹ yọ ibọn sawọn tan ni, awọn kan si fẹsun kan an pe o ti ja foonu awọn gba, ni wọn ba wọ ọ ju si mọto patiroolu awọn ọlọpaa naa. Ni teṣan wọn, wọn tu apo to gbe kọpa wo, wọn ba ibọn pompo meji ninu baagi ọhun, wọn tun ba ọta ibọn rẹpẹtẹ ti wọn o ti i yin, oogun abẹnugọngọ, foonu ati ọbẹ aṣooro kan. Wọn lafurasi ọdaran naa ti jẹwọ pe awọn nnkan ti wọn ri yii, irinṣẹ oun ni, o ni iṣẹ ole jija loju popo loun n ṣe, ati pe ki i ṣe oun nikan o, ara ikọ ẹlẹni mẹta kan loun wa. Wọn lo tun ṣalaye fawọn ọlọpaa pe agbegbe Festac si Mile 2, Ọjọọ de Alaba lawọn ti n ṣiṣẹ. O ni ko ti i ju oṣu marun-un lọ toun bẹrẹ iṣẹ gbewiri yii, awọn ọrẹ oun ni wọn si mu oun wọnu ikọ adigunjale toun wa. Ṣa, Kọmiṣanna ọlọpaa Eko, Hakeem Odumosu, ti paṣẹ pe ki wọn taari Sunday si ẹka ọtẹlẹmuyẹ, o si ti balẹ sọdọ wọn. Iwadii ti n lọ lori ọrọ rẹ, wọn ni laipẹ lo maa kawọn pọnyin rojọ niwaju adajọ.


O ni ko ti i ju oṣu marun-un lọ toun bẹrẹ iṣẹ gbewiri yii, awọn ọrẹ oun ni wọn si mu oun wọnu ikọ adigunjale toun wa. Ṣa, Kọmiṣanna ọlọpaa Eko, Hakeem Odumosu, ti paṣẹ pe ki wọn taari Sunday si ẹka ọtẹlẹmuyẹ, o si ti balẹ sọdọ wọn. Iwadii ti n lọ lori ọrọ rẹ, wọn ni laipẹ lo maa kawọn pọnyin rojọ niwaju adajọ.


Akẹkọọ TASUED para ẹ, nitori o kuna ninu idanwo aṣekagba

Adefunkẹ Adebiyi, Abẹokuta Titi dasiko yii lawọn eeyan ṣi n sọrọ aro nipa ọmọbinrin kan, Oshọkọya Deborah Ayọmikun, ẹni ti wọn lo mu majele ti wọn n pe ni Sniper, nitori o kuna ninu idanwo aṣekagba nileewe giga TASUED, Ijagun, nipinlẹ Ogun, to ti n kawe. Ọjọruu, ọjọ kọkanla, oṣu kẹjọ yii, ni Ayọmikun gbe igbesẹ to ṣi n gbomi loju awọn ololufẹ rẹ naa. Ohun ti a gbọ ni pe ọmọbinrin yii ti ṣedanwo aṣekagba, o yẹ ko yege, ko si lọọ sinru ilu basiko ba to ni. Ṣugbọn iṣẹ kan wa to ti kuna, beeyan ba si feeli iṣẹ kankan nipele aṣekagba, tọhun ko ni i pari ẹkọ ọhun lọdun naa mọ niyẹn, afi ko pada wa lọdun mi-in, ko waa tun iṣẹ to ti kuna naa ṣe, ko si yege. Ibanujẹ aiyege, ati aini i le ba awọn ẹgbẹ rẹ yooku lọọ sinru ilu ni wọn lo mu Ayọmikun gbe majele mi-in, to si ṣe bẹẹ dagbere faye. Aarẹ awọn akẹkọọ nileewe naa, Kọmureedi Rabiu Sọdiq, fidi iṣẹlẹ yii mulẹ ninu atẹjade to fi sita l’Ọjọruu naa.


Ṣugbọn iṣẹ kan wa to ti kuna, beeyan ba si feeli iṣẹ kankan nipele aṣekagba, tọhun ko ni i pari ẹkọ ọhun lọdun naa mọ niyẹn, afi ko pada wa lọdun mi-in, ko waa tun iṣẹ to ti kuna naa ṣe, ko si yege. Ibanujẹ aiyege, ati aini i le ba awọn ẹgbẹ rẹ yooku lọọ sinru ilu ni wọn lo mu Ayọmikun gbe majele mi-in, to si ṣe bẹẹ dagbere faye. Aarẹ awọn akẹkọọ nileewe naa, Kọmureedi Rabiu Sọdiq, fidi iṣẹlẹ yii mulẹ ninu atẹjade to fi sita l’Ọjọruu naa. Ninu atẹjade ọhun lo ti sọ ọ di mimọ pe wọn ṣẹṣẹ fi iku Ayọmikun Deborah Oshokọya to awọn leti ni, iyẹn akẹkọọ to wa lẹka awọn to n kọ ẹkọ agba, to ṣedanwo ti ko yege, to pa ara ẹ nitori ko fẹẹ pada wa sileewe naa lati lo ọdun kan si i. Rabiu gba awọn akẹkọọ ẹgbẹ ẹ nimọran pe bi ohun kan ba n daamu ọkan wọn, ki wọn maa ranti idi ti wọn tiẹ fi kọkọ wa sileewe naa, ti wọn n kẹkọọ, ki wọn ma ṣe gba ẹmi ara wọn. O tẹsiwaju pe ẹẹkan naa lẹni to gba ẹmi ara ẹ yii ku, ṣugbọn awọn eeyan to fi silẹ wa ninu ibanujẹ alailẹgbẹ, ti ko ni asiko kan ti yoo kuro lọkan wọn. Bakan naa ni Aarẹ awọn akẹkọọ yii rọ wọn lati ma ṣe sọ ireti nu, nitori bi ẹmi ba wa, ireti n bẹ, ẹni to ku lo pari fun.


Ninu atẹjade ọhun lo ti sọ ọ di mimọ pe wọn ṣẹṣẹ fi iku Ayọmikun Deborah Oshokọya to awọn leti ni, iyẹn akẹkọọ to wa lẹka awọn to n kọ ẹkọ agba, to ṣedanwo ti ko yege, to pa ara ẹ nitori ko fẹẹ pada wa sileewe naa lati lo ọdun kan si i. Rabiu gba awọn akẹkọọ ẹgbẹ ẹ nimọran pe bi ohun kan ba n daamu ọkan wọn, ki wọn maa ranti idi ti wọn tiẹ fi kọkọ wa sileewe naa, ti wọn n kẹkọọ, ki wọn ma ṣe gba ẹmi ara wọn. O tẹsiwaju pe ẹẹkan naa lẹni to gba ẹmi ara ẹ yii ku, ṣugbọn awọn eeyan to fi silẹ wa ninu ibanujẹ alailẹgbẹ, ti ko ni asiko kan ti yoo kuro lọkan wọn. Bakan naa ni Aarẹ awọn akẹkọọ yii rọ wọn lati ma ṣe sọ ireti nu, nitori bi ẹmi ba wa, ireti n bẹ, ẹni to ku lo pari fun. O ni bi ọrọ kan ba n ka wọn laya, ki wọn wa ẹni kan sọ ọ fun, o daa ju ki wọn da ẹmi ara wọn legbodo lọ.


O ni bi ọrọ kan ba n ka wọn laya, ki wọn wa ẹni kan sọ ọ fun, o daa ju ki wọn da ẹmi ara wọn legbodo lọ.


Tirela wo lu ọkọ ayọkẹlẹ l’Orimẹrunmu, lo ba tẹ dẹrẹba pa

Adefunkẹ Adebiyi, Abẹokuta Tirela kan ti gaasi wa ninu rẹ, padanu ijanu ẹ laaarọ ọjọ Satide, ọjọ kẹrinla, oṣu kẹjọ yii, ni marosẹ Eko s’Ibadan. Bo ṣe wo lu mọto ayọkẹlẹ meji niyẹn, to si pa ọkunrin kan sinu ọkan ninu awọn mọto meji naa. Orimẹrunmu gan-an niṣẹlẹ yii ti ṣẹlẹ, loju ọna marosẹ yii. Ohun ti Babatunde Akinbiyi, Alukoro TRACE, sọ ni pe ni nnkan bii aago mẹjẹ kọja iṣẹju mẹta aarọ ni ijamba yii waye. Akinbiyi ṣalaye pe tirela to kun fun afẹfẹ idana ọhun ko ni nọmba kankan, awọn kaa to wo lu lo ni nọmba. O ni Toyota Corolla ti nọmba ẹ jẹ EQ 165 LSR ati Sienna ti wọn kọ FKJ 341 GC si lara ni tirela yii wo lu.


Ohun ti Babatunde Akinbiyi, Alukoro TRACE, sọ ni pe ni nnkan bii aago mẹjẹ kọja iṣẹju mẹta aarọ ni ijamba yii waye. Akinbiyi ṣalaye pe tirela to kun fun afẹfẹ idana ọhun ko ni nọmba kankan, awọn kaa to wo lu lo ni nọmba. O ni Toyota Corolla ti nọmba ẹ jẹ EQ 165 LSR ati Sienna ti wọn kọ FKJ 341 GC si lara ni tirela yii wo lu. Alukoro TRACE tẹsiwaju pe niṣe ni awakọ to wa tirela naa padanu ijanu ẹ, ohun to jẹ ko ṣubu le awọn mọto meji naa lori niyẹn. O tẹsiwaju pe ọkan ninu awọn ọkunrin to wa ọkọ ayọkẹlẹ meji naa lo doloogbe, nibi ti tanka epo wo pa a si. Nigba tawọn ti iṣẹlẹ yii ṣoju wọn n sọrọ, wọn ni tirela to gbe gaasi yii ko deede ṣubu, wọn ni ere buruku lo n sa bọ tẹlẹ.


Alukoro TRACE tẹsiwaju pe niṣe ni awakọ to wa tirela naa padanu ijanu ẹ, ohun to jẹ ko ṣubu le awọn mọto meji naa lori niyẹn. O tẹsiwaju pe ọkan ninu awọn ọkunrin to wa ọkọ ayọkẹlẹ meji naa lo doloogbe, nibi ti tanka epo wo pa a si. Nigba tawọn ti iṣẹlẹ yii ṣoju wọn n sọrọ, wọn ni tirela to gbe gaasi yii ko deede ṣubu, wọn ni ere buruku lo n sa bọ tẹlẹ. Wọn fi kun un pe baba, iya atawọn ọmọ wọn meji ti wọn jẹ ọmọde ni wọn jọ wa ninu mọto Toyota Corolla, nigba ti dẹrẹba ati awọn obinrin meji wa ninu ọkọ Sienna. Wọn ni nnkan kan ko ṣe awọn to wa ninu Sienna, wọn ko fara pa paapaa. Afi baba to wa Corolla nikan lo dagbere faye.


Wọn fi kun un pe baba, iya atawọn ọmọ wọn meji ti wọn jẹ ọmọde ni wọn jọ wa ninu mọto Toyota Corolla, nigba ti dẹrẹba ati awọn obinrin meji wa ninu ọkọ Sienna. Wọn ni nnkan kan ko ṣe awọn to wa ninu Sienna, wọn ko fara pa paapaa. Afi baba to wa Corolla nikan lo dagbere faye. Ohun to dun awọn eeyan bi wọn ṣe wi ni pe awakọ to wa tirela naa sa lọ, ko sẹni to ri i mu lẹyin tijamba ọhun waye tan. Wọn ti gbe oku baba to ku ninu Corolla lọ si mọṣuari ọsibitu Famobis, ni Lotto, loju ọna marosẹ yii kan naa.


Ohun to dun awọn eeyan bi wọn ṣe wi ni pe awakọ to wa tirela naa sa lọ, ko sẹni to ri i mu lẹyin tijamba ọhun waye tan. Wọn ti gbe oku baba to ku ninu Corolla lọ si mọṣuari ọsibitu Famobis, ni Lotto, loju ọna marosẹ yii kan naa.


Lai bọwọ fofin Korona, ero rẹpẹtẹ kopa ninu ọdun Ọṣun Oṣogbo

Florence Babaṣọla, Oṣogbo Kaakiri awọn ipinlẹ to wa lorileede yii lawọn eeyan ti tu yaaya wọnu ilu Oṣogbo lọjọ kẹtala, oṣu kẹjọ, ti i ṣe ọjọ Ẹti, fun ayẹyẹ aṣekagba ọdun Ọṣun Oṣogbo ti wọn maa n ṣe lọdọọdun. Pẹlu bijọba ipinlẹ Ọṣun ṣe kede pe iwọnba eeyan perete ni ki wọn wa, ati pe ki awọn ti wọn ko gbe nitosi maa wo eto naa lori ẹrọ ayelujara, sibẹ, odo Ọṣun ko gba ero. Ọjọ Aje, ọjọ keji, oṣu kẹjọ, ọdun yii, leto naa bẹrẹ pẹlu ìwọpópó, titan atupa oloju-mẹrindinlogun lo si tẹ le e. Ọjọ kẹsan-an, oṣu kẹjọ, ni ayẹyẹ Ibọriade, nibi ti wọn ti tẹ gbogbo ade awọn Ataọja to ti kọja lọ silẹ fun iwure niwaju Ataọja, Arugba, Yeye Ọṣun ati gbogbo awọn ti wọn ni ipa lati ko lori ọrọ ọdun Ọṣun Oṣogbo. Lati Ọjọbọ, Tọsidee, ti aṣekagba ti ku ọla ni oniruuru awọn eeyan ti n wọnu ipinlẹ Ọṣun, paapaa, awọn olubọ Ọṣun jake-jado Naijiria lati fi oju gan-an-ni odo naa. Bo ṣe di bii aago meje aarọ ọjọ Ẹti ni wọn ti bẹrẹ si i wọ lọ si ojubọ odo Ọṣun to wa ni Isalẹ-Ọṣun, niluu Oṣogbo. Aṣọ funfun ni ọpọlọpọ awọn ti wọn wa nibẹ wọ, bẹẹ ni awọn ọlọja bii ike-omi, ilẹkẹ, ọti ati bẹẹ bẹẹ lọ n taja wọn wẹlẹwẹlẹ.


Lati Ọjọbọ, Tọsidee, ti aṣekagba ti ku ọla ni oniruuru awọn eeyan ti n wọnu ipinlẹ Ọṣun, paapaa, awọn olubọ Ọṣun jake-jado Naijiria lati fi oju gan-an-ni odo naa. Bo ṣe di bii aago meje aarọ ọjọ Ẹti ni wọn ti bẹrẹ si i wọ lọ si ojubọ odo Ọṣun to wa ni Isalẹ-Ọṣun, niluu Oṣogbo. Aṣọ funfun ni ọpọlọpọ awọn ti wọn wa nibẹ wọ, bẹẹ ni awọn ọlọja bii ike-omi, ilẹkẹ, ọti ati bẹẹ bẹẹ lọ n taja wọn wẹlẹwẹlẹ. Ni nnkan bii aago mẹwaa aarọ ni arugba de pẹlu Yeye Ọṣun atawọn iya aṣa, bo si ṣe n kọja lọ si odo lawọn eeyan n beere oniruuru nnkan lọwọ rẹ. Ninu ọrọ Araba Ifayẹmi Ẹlẹbuibọn, o ke si gbogbo ọmọ Yoruba lati mọ pe aṣa ati iṣe wọn ṣe koko, ki wọn dẹkun hihu iwa oniwa nile ati lẹyin odi. O ni ki iran Yoruba wa ọna lati maa daabo bo ara wọn ati aṣa ti wọn gbe dani, ki wọn ma ṣe faaye gba ẹsin okeere lati gba iṣẹṣe lọwọ wọn.


Ni nnkan bii aago mẹwaa aarọ ni arugba de pẹlu Yeye Ọṣun atawọn iya aṣa, bo si ṣe n kọja lọ si odo lawọn eeyan n beere oniruuru nnkan lọwọ rẹ. Ninu ọrọ Araba Ifayẹmi Ẹlẹbuibọn, o ke si gbogbo ọmọ Yoruba lati mọ pe aṣa ati iṣe wọn ṣe koko, ki wọn dẹkun hihu iwa oniwa nile ati lẹyin odi. O ni ki iran Yoruba wa ọna lati maa daabo bo ara wọn ati aṣa ti wọn gbe dani, ki wọn ma ṣe faaye gba ẹsin okeere lati gba iṣẹṣe lọwọ wọn.


Ileeṣẹ ọlọpaa ti le Sajẹnti Adamu to yinbọn pa Ọmọọba l’Oṣogbo lẹnu iṣẹ

Ileeṣẹ ọlọpaa ti le Sajẹnti Adamu to yinbọn pa Ọmọọba pa Ọmọọba l@fun igbẹjọ ati ijiya to tọ. A oo ranti pe lọjọ kẹtadinlogun, oṣu keje, ọdun yii, niṣẹlẹ buburu naa ṣẹlẹ ni nnkan bii aago marun-un irọlẹ loju-ọna Ọ̀bà, lagbegbe Islahudeen to jade si Ring Road, niluu Oṣogbo. Lasiko ti awọn ọlọpaa kogberegbe naa n kọja ninu sun-kẹrẹ-fa-kẹrẹ ọkọ lagbegbe ọhun ni ọkan lara wọn yinbọn soke, to si ba Saheed loju. Latigba naa lo ti wa nileewosan UNIOSUN pẹlu ẹnjinni ti wọn fi n mi lẹnu rẹ, ṣugbọn to jade laye lọgbọnjọ, oṣu keje. Ọmọ ẹgbọn Aragbiji ti ilu Iragbiji, Ọba Abdulrasheed Ayọtunde Ọlabomi, ni Saheed, ṣugbọn ilu Oṣogbo lo n gbe. O ni iyawo kan, o si bimọ meji.


Latigba naa lo ti wa nileewosan UNIOSUN pẹlu ẹnjinni ti wọn fi n mi lẹnu rẹ, ṣugbọn to jade laye lọgbọnjọ, oṣu keje. Ọmọ ẹgbọn Aragbiji ti ilu Iragbiji, Ọba Abdulrasheed Ayọtunde Ọlabomi, ni Saheed, ṣugbọn ilu Oṣogbo lo n gbe. O ni iyawo kan, o si bimọ meji. Ileewe Poli ipinlẹ Kwara lo ti kẹkọọ pari, ko to bẹrẹ ka-ra-ka-ta niluu Oṣogbo. Ọmọ ọdun mejidinlọgbọn ni ko too pade iku ojiji nirọlẹ ọjọ naa.


Ileewe Poli ipinlẹ Kwara lo ti kẹkọọ pari, ko to bẹrẹ ka-ra-ka-ta niluu Oṣogbo. Ọmọ ọdun mejidinlọgbọn ni ko too pade iku ojiji nirọlẹ ọjọ naa.


Laarin ọsẹ meji, eeyan meje ni arun Koronafairọọsi ti pa l’Ọṣun – Ẹgbẹmọde

Florence Babaṣọla, Oṣogbo Pẹlu bi ajakalẹ arun Koronafairọọsi ṣe n ṣoro bii agbọn kaakiri, o ti di eeyan mẹrinlelaaadọrin to lugbadi arun naa nipinlẹ Ọṣun, eeyan meje lẹmii wọn si ti bọ sinu ẹ laarin ọsẹ meji pere. Ninu atẹjade kan ti Kọmiṣanna fọrọ iroyin ati ilanilọyẹ, Funkẹ Ẹgbẹmọde, fi sita lo ti pariwo fawọn araalu lati ma ṣe fi ẹmi wọn ta tẹtẹ nipa fifi ọwọ yẹpẹrẹ mu ọrọ itankalẹ arun yii. O ni wọn gbọdọ mu wiwọ ibomu lọkun-un-kundun bayii, ki onikaluku si maa sa fun ipejọpọ ẹlẹni-pupọ, ki wọn si maa fọ ọwọ wọn pẹlu ọṣẹ nigba gbogbo, ki wọn si ma gbagbe lati lo sanitaisa. Ẹgbẹmọde sọ pe bi awọn araalu ko ṣe ka ọrọ arun ọhun si mọ laarin ipinlẹ Ọṣun naa ni arun Korona n ṣiṣẹ buruku kaakiri, to si n buru si i lojoojumọ. O gba awọn araalu niyanju lati tete lọ fun ayẹwo arun Korona ni kete ti wọn ba ti kẹẹfin pe aisan n ṣe awọn, dipo ki wọn maa wo ara wọn niran ninu ile. O fi kun ọrọ rẹ pe ijọba ti ṣe ojuṣe tirẹ, o si ku si onikaluku lọwọ lati mu ọrọ aabo ẹmi wọn lọkun-un-kundun.


‘Wọn de mi lọwọ lẹsẹ fun ọjọ meji gbako ninu ojo, mi o gbadura iru iriri bẹẹ f’ọtaa mi’

Faith Adebọla “Wọn foju mi ri mabo nigba ti mo wa lakata wọn, wọn ṣe mi yankanyanyan gidi ni, wọn foju mi gbolẹ, wọn fi mi wọlẹ tuuru ni pẹlu. Mi o gbadura ki ohun ti oju mi ri ṣẹlẹ si ọta ti mo koriira ju lọ paapaa. Haa, mo fi oju mi ri iku bayii, diẹ lo ku ki ẹmi mi bọ.” Kọmiṣanna fun eto iroyin nipinlẹ Niger, Alaaji Mohammed Sani, lo n ṣalaye itu tawọn ajinigbe ti wọn ji i gbe lọjọ Aje, Mọnde, to kọja yii, pa fun un ninu igbo ti wọn ji i gbe lọ. O ni ọrọ naa buru gidi tori iya toun o jẹ ri latigba toun ti daye ni wọn fi jẹ oun. Nigba to n ba awọn oniroyin sọrọ laaarọ ọjọ Ẹti, Furaidee, lori iṣẹlẹ ọhun lẹyin ti ori ko o yọ, tawọn ajinigbe naa yọnda rẹ l’Ọjọbọ, Tọsidee, Alaaji Sani ni iriri naa ko bara de rara, titi di asiko yii ni ẹru ṣi n ba oun. Ninu alaye rẹ, o ni ṣe lawọn agbebọn naa ṣadeede fọ ilẹkun ile oun lọjọ Iṣẹgun ti wọn ji oun gbe.


O ni ọrọ naa buru gidi tori iya toun o jẹ ri latigba toun ti daye ni wọn fi jẹ oun. Nigba to n ba awọn oniroyin sọrọ laaarọ ọjọ Ẹti, Furaidee, lori iṣẹlẹ ọhun lẹyin ti ori ko o yọ, tawọn ajinigbe naa yọnda rẹ l’Ọjọbọ, Tọsidee, Alaaji Sani ni iriri naa ko bara de rara, titi di asiko yii ni ẹru ṣi n ba oun. Ninu alaye rẹ, o ni ṣe lawọn agbebọn naa ṣadeede fọ ilẹkun ile oun lọjọ Iṣẹgun ti wọn ji oun gbe. ‘Gbogbo ilẹkun ni wọn fọ, wọn si ki mi mọlẹ, wọn gbe mi lọ sinu igbo kijikiji ti mi o de ri, ti mi o tiẹ le sọ pe ibi bayii ni mo wa. Ibẹ ni wọn ti da mi dubulẹ, wọn de mi lọwọ lẹsẹ bii ọdaran, ori dide ọhun si ni mo wa fun wakati mẹrinlelogun gbako, oorun n pa mi, ojo n pa mi nibẹ. Pẹlu bi ojo ṣe n pa mi to, wọn o fun mi lounjẹ, ko si somi, wọn da mi lagara patapata.


‘Gbogbo ilẹkun ni wọn fọ, wọn si ki mi mọlẹ, wọn gbe mi lọ sinu igbo kijikiji ti mi o de ri, ti mi o tiẹ le sọ pe ibi bayii ni mo wa. Ibẹ ni wọn ti da mi dubulẹ, wọn de mi lọwọ lẹsẹ bii ọdaran, ori dide ọhun si ni mo wa fun wakati mẹrinlelogun gbako, oorun n pa mi, ojo n pa mi nibẹ. Pẹlu bi ojo ṣe n pa mi to, wọn o fun mi lounjẹ, ko si somi, wọn da mi lagara patapata. Ṣugbọn nigba to ya, ti wọn ri i pe mi o ṣe bii ẹni pe nnkan ti wọn n ṣe fun mi dun mi, mo gba kamu ni temi, ni aanu mi bẹrẹ si i ṣe wọn, ni wọn ṣẹṣẹ waa fun mi ni ounjẹ ati omi, wọn tu okun ti wọn fi so mi lọwọ, ṣugbọn gbangba ita ni wọn fi mi si, ori mi ni gbogbo ojo nla to rọ lasiko naa da le, boya eyi lo waa jẹ ki wọn fun mi lara awọn tapolin ti wọn fi n bora, wọn ṣaa waa da ọkan bo mi lori ninu ojo naa.” Ọkunrin naa ni ọna iyanu ni wọn gba tu oun silẹ. “Ko sẹni to sanwo itusilẹ, ki i ṣe pe awọn agbofinro da mi nide, boya aanu mi naa lo ṣe wọn ni o, mi o le sọ, iyanu nla ni Ọlọrun gbe ọrọ mi gba, Ọlọrun lo fọwọ tọ ọkan wọn ti wọn fi tu mi silẹ pe ki n lọọ ba iyawo atawọn ọmọ mi nile.’’ Sani tun sọ pe bi wọn ṣe ji oun gbe ki i ṣe ọrọ ṣereṣere rara, wọn diidi waa ji oun gbe ni, miliọnu lọna igba naira lo ni wọn fọkan si lati gba lọwọ oun, ṣugbọn o dupẹ pe wọn o gbowo nigbẹyin, ori si tun ko oun yọ, ko sohunkohun to ṣe oun.”


Ṣugbọn nigba to ya, ti wọn ri i pe mi o ṣe bii ẹni pe nnkan ti wọn n ṣe fun mi dun mi, mo gba kamu ni temi, ni aanu mi bẹrẹ si i ṣe wọn, ni wọn ṣẹṣẹ waa fun mi ni ounjẹ ati omi, wọn tu okun ti wọn fi so mi lọwọ, ṣugbọn gbangba ita ni wọn fi mi si, ori mi ni gbogbo ojo nla to rọ lasiko naa da le, boya eyi lo waa jẹ ki wọn fun mi lara awọn tapolin ti wọn fi n bora, wọn ṣaa waa da ọkan bo mi lori ninu ojo naa.” Ọkunrin naa ni ọna iyanu ni wọn gba tu oun silẹ. “Ko sẹni to sanwo itusilẹ, ki i ṣe pe awọn agbofinro da mi nide, boya aanu mi naa lo ṣe wọn ni o, mi o le sọ, iyanu nla ni Ọlọrun gbe ọrọ mi gba, Ọlọrun lo fọwọ tọ ọkan wọn ti wọn fi tu mi silẹ pe ki n lọọ ba iyawo atawọn ọmọ mi nile.’’ Sani tun sọ pe bi wọn ṣe ji oun gbe ki i ṣe ọrọ ṣereṣere rara, wọn diidi waa ji oun gbe ni, miliọnu lọna igba naira lo ni wọn fọkan si lati gba lọwọ oun, ṣugbọn o dupẹ pe wọn o gbowo nigbẹyin, ori si tun ko oun yọ, ko sohunkohun to ṣe oun.”


Ẹyin ajinigbe ati ọmọ ẹgbẹ okunkun, ẹ tete fi Kwara silẹ o! -Ọga ọlọpaa tuntun

Ibrahim Alagunmu, Ilọrin Kọmisanna ọlọpaa tuntun ti wọn ṣẹṣẹ gbe wa si ipinlẹ Kwara, Ọgbẹni Amienbo Tuesday Assayamo, ti ṣekilọ fun gbogbo awọn ajinigbe ati ọmọ ẹgbẹ okunkun lati tete ko aasa wọn kuro ni ipinlẹ naa bayii, o ni ki wọn gba ilu mi-in lọ, tori pe ni akoko ti oun de yii, ipinlẹ Kwara, yoo gbona mọ wọn. Nigba ti kọmisanna ọhun n ba awọn oniroyin sọrọ ni ọjọ Ẹti, Furaidee, ọṣẹ yii, niluu Ilọrin, ti i ṣe olu ipinlẹ Kwara, o ni oun ti gbọ iroyin nipa ipenija aisi aabo bii ijinigbe, ọmọ ẹgbẹ okunkun to n para wọn ati awọn to n lu jibiti lori ẹrọ ayelujara to n ba ipinlẹ Kwara finra, ti gbogbo eto si ti to lati ri i pe aabo to peye wa fun ẹmi ati dukia gbogbo eeyan ni tibu-tooro ipinlẹ naa. O tẹsiwaju pe oun ti gbe awọn igbimọ kan kalẹ ti yoo maa ṣe iwadii lori iwa ijinigbe, lilu jibiti lori ẹrọ ayelujara ati ọmọ ẹgbẹ okunkun, ti ileeṣẹ ọlọpaa yoo si ṣiṣẹ pọ pẹlu awọn ọba alaye, lẹgbẹ-lẹgbẹ ati lajọ-lajọ, ki aabo to gbopọn le wa nipinlẹ Kwara. O fi kun un pe, oun ko ri ohun ti yoo fa a ti awọn olugbe Kwara yoo ṣe maa paya tabi bẹru labẹ akoso toun, ki gbogbo awọn araalu maa sun, ki wọn maa han-an-run, ti wọn ba si sun ki wọn diju mejeeji tori pe ko sewu loko, afi giiri aparo. Ni igunlẹ ọrọ rẹ, o ni oun rọ gbogbo lọba lọba, awọn olori ẹlẹṣin, awọn adari awujọ, awọn ẹgbẹ akẹkọọ ati gbogbo ẹsọ alaabo to ku nipinlẹ naa lati fọwọsowọpọ ki erongba ileeṣẹ ọlọpaa le wa si imuṣẹ, tawọn olugbe ipinlẹ naa yoo si maa sun oorun asun han-an-run.


Afi ki Buhari fọwọ mu ọkan ninu ominira Yoruba ati ijọba ẹlẹkun-jẹkun- Iba Gani Adams

Adefunkẹ Adebiyi, Abẹokuta Bi ẹbiti ko ba pa eku, o yẹ ko fi ẹyin fẹlẹyin. Bijọba Aarẹ Muhammadu Buhari yii ko ba ni i yee fiya jẹ Yoruba, o di dandan ki wọn gba iran naa laaye lati ni ilẹ Olominira tiẹ, tabi ki ijọba ẹlẹkun-jẹkun tawọn gomina ilẹ Yoruba n beere fun waye. Eyi lohun ti Aarẹ-Ọna- Kakanfo ilẹ Yoruba, Iba Gani Adams, sọ nibi eto kan ti wọn ṣe fawọn aṣiwaju APC, l’Oṣogbo l’Ọjọbọ to kọja yii. Aarẹ tẹsiwaju pe iran Yoruba ko le maa jiya lọ bayii labẹ akoso Buhari. O ni iran yii ko le maa gbe ninu oṣi ati ipọnju nilẹ ibi ti wọn ti bi wọn. Ko sohun meji ti yoo si ṣẹlẹ ju pe ki Buhari fi ọwọ mu ọkan ninu ki Yoruba da duro laaye tiẹ, tabi ko si jẹ ijọba ẹlẹkun-jẹkun la oo fi yanju ẹ.


Aarẹ tẹsiwaju pe iran Yoruba ko le maa jiya lọ bayii labẹ akoso Buhari. O ni iran yii ko le maa gbe ninu oṣi ati ipọnju nilẹ ibi ti wọn ti bi wọn. Ko sohun meji ti yoo si ṣẹlẹ ju pe ki Buhari fi ọwọ mu ọkan ninu ki Yoruba da duro laaye tiẹ, tabi ko si jẹ ijọba ẹlẹkun-jẹkun la oo fi yanju ẹ. “Mo fara mọ ohun ti Akintoye n wi, nitori bi ẹ ba wo bi wọn ṣe n dari Naijiria yii, eeyan yoo fẹ kijọba ṣe atunto orilẹ-ede yii ni, pe kijọba di ẹlẹkun-jẹkun tabi ki kaluku da duro lominiria tiẹ gẹgẹ bii ẹya. A o le maa jiya lọ bayii, a o le maa da bii ajoji nilẹ baba wa” Bẹẹ ni Aarẹ wi. Iba Gani Adams fi kun alaye naa pe awọn ọmọ ẹgbẹ OPC to wa loke okun yoo darapọ mọ iwọde ti Ọjọgbọn Banji Akintoye yoo ṣiwaju lọ sọdọ awọn Ajọ Agbaye (United Nations), eyi ti yoo waye loṣu kẹsan-an, ọdun yii, nibi ti wọn yoo ti beere fun ominira ilẹ Yoruba.


“Mo fara mọ ohun ti Akintoye n wi, nitori bi ẹ ba wo bi wọn ṣe n dari Naijiria yii, eeyan yoo fẹ kijọba ṣe atunto orilẹ-ede yii ni, pe kijọba di ẹlẹkun-jẹkun tabi ki kaluku da duro lominiria tiẹ gẹgẹ bii ẹya. A o le maa jiya lọ bayii, a o le maa da bii ajoji nilẹ baba wa” Bẹẹ ni Aarẹ wi. Iba Gani Adams fi kun alaye naa pe awọn ọmọ ẹgbẹ OPC to wa loke okun yoo darapọ mọ iwọde ti Ọjọgbọn Banji Akintoye yoo ṣiwaju lọ sọdọ awọn Ajọ Agbaye (United Nations), eyi ti yoo waye loṣu kẹsan-an, ọdun yii, nibi ti wọn yoo ti beere fun ominira ilẹ Yoruba. Nigba to n gboriyin fawọn gomina ẹkun Guusu Naijiria ti wọn dide lati beere fun ijọba ẹlẹkun-jẹkun, Adams sọ pe oun fara mọ ohun ti wọn n beere yii. O ni ẹgbẹ OPC gẹgẹ bii eyi to n ja fun ominira yoo maa tẹsiwaju ninu ojuṣe rẹ. Awọn naa n beere fun ominira Yoruba, tabi ijọba ẹlẹkun-jẹkun, ọkan ni Buhari fọwọ gbọdọ fọwọ mu ninu mejeeji.


Nigba to n gboriyin fawọn gomina ẹkun Guusu Naijiria ti wọn dide lati beere fun ijọba ẹlẹkun-jẹkun, Adams sọ pe oun fara mọ ohun ti wọn n beere yii. O ni ẹgbẹ OPC gẹgẹ bii eyi to n ja fun ominira yoo maa tẹsiwaju ninu ojuṣe rẹ. Awọn naa n beere fun ominira Yoruba, tabi ijọba ẹlẹkun-jẹkun, ọkan ni Buhari fọwọ gbọdọ fọwọ mu ninu mejeeji.


Odidi banki mẹta ni Salau lu ni jibiti bii biliọnu meji naira l’Ekoo

Faith Adebọla, Eko Ọtafa-soke-yido-bori ẹda kan bayii ni Fẹmi Abdulmalik Salau, ṣugbọn aṣiri afurasi ọdaran naa tu pe oun lo wa nidii fifi ẹrọ ayelujara lu awọn banki ilẹ wa kan ni jibiti, to si n gbọna ẹburu wọ obitibiti owo jade ninu akaunti wọn. Ẹka Special Fraud Unit, SPU, to n tọpinpin iwa jibiti de gongo nileeṣẹ ọlọpaa, lo ṣafihan Fẹmi l’Ọjọbọ, Tọsidee, ọsẹ yii, wọn ni oun ni amookun-ṣika to fi ẹrọ kọmputa ati foonu rẹ wọ owo lọ ninu asunwọn awọn banki, aropọ owo to si ti lu jibiti rẹ din diẹ ni biliọnu meji naira (N1.87 billion). Nigba to n ṣalaye ọrọ naa lọfiisi wọn to wa n’Ikoyi, Agbẹnusọ SFU, DSP Eyitayọ Johnson, sọ pe ori okun alatagba tawọn eleebo n pe ni safa (server) to jẹ tileeṣẹ Flex-Cube Universal Banking System (FCUBS) ni Fẹmi gba lọ latori intanẹẹti ninu kọrọ yara rẹ, safa naa lo gba de inu akaunti awọn banki nla mẹta ilẹ wa kan ti wọn forukọ bo laṣiiri, lo ba bẹrẹ si i ‘wọke’ owo wọn jade, o si n kọ ayederu figọ sibẹ, kawọn banki naa ma baa tete fura. Sibẹ, awọn oṣiṣẹ ọkan lara awọn banki ti wọn fara kaaṣa naa lo fura pe nnkan kan ti ṣẹlẹ, ni wọn ba kan sileeṣẹ ọlọpaa pe ki wọn ba awọn da si i, nileeṣẹ ọlọpaa fi fa ọrọ le ẹka SFU wọn lọwọ. Lẹyin ọpọ iwadii ijinlẹ, imọ ẹrọ ati iṣẹ ọtẹlẹmuyẹ, awo ya mọ Fẹmi Salau lori, oun ati awọn ẹlẹgbẹ rẹ kan tawọn ọlọpaa ṣi n wa lọwọ ni wọn huwa abeṣe ọhun. Johnson ni nigba tawọn mu afurasi ọdaran naa, o jẹwọ pe loootọ loun atawọn ọrẹ oun kan jale owo ti wọn n sọ, wọn lo jẹwọ pe nnkan bii miliọnu okoolenirinwo o din meji naira ninu owo awọn onibaara banki ti wọn fi n ranṣẹ lati banki kan si omi-in lawọn dari gba ibomi-in, ni wọn ba n fi owo olowo ṣara rindin.


Sibẹ, awọn oṣiṣẹ ọkan lara awọn banki ti wọn fara kaaṣa naa lo fura pe nnkan kan ti ṣẹlẹ, ni wọn ba kan sileeṣẹ ọlọpaa pe ki wọn ba awọn da si i, nileeṣẹ ọlọpaa fi fa ọrọ le ẹka SFU wọn lọwọ. Lẹyin ọpọ iwadii ijinlẹ, imọ ẹrọ ati iṣẹ ọtẹlẹmuyẹ, awo ya mọ Fẹmi Salau lori, oun ati awọn ẹlẹgbẹ rẹ kan tawọn ọlọpaa ṣi n wa lọwọ ni wọn huwa abeṣe ọhun. Johnson ni nigba tawọn mu afurasi ọdaran naa, o jẹwọ pe loootọ loun atawọn ọrẹ oun kan jale owo ti wọn n sọ, wọn lo jẹwọ pe nnkan bii miliọnu okoolenirinwo o din meji naira ninu owo awọn onibaara banki ti wọn fi n ranṣẹ lati banki kan si omi-in lawọn dari gba ibomi-in, ni wọn ba n fi owo olowo ṣara rindin. Lara ẹsibiiti ti wọn ka mọ Fẹmi lọwọ ni ẹrọ kọmputa agbeletan (Apple laptop) kan, foonu Apple kan, wọn si ti fi pampẹ ofin gbe awọn oniṣowo paṣipaarọ owo, Bereau de Exchange, wọn lawọn ni wọn n ba Fẹmi paarọ owo to ‘wọke’ ẹ, wọn si maa foju gbogbo wọn bale-ẹjọ laipẹ.


Lara ẹsibiiti ti wọn ka mọ Fẹmi lọwọ ni ẹrọ kọmputa agbeletan (Apple laptop) kan, foonu Apple kan, wọn si ti fi pampẹ ofin gbe awọn oniṣowo paṣipaarọ owo, Bereau de Exchange, wọn lawọn ni wọn n ba Fẹmi paarọ owo to ‘wọke’ ẹ, wọn si maa foju gbogbo wọn bale-ẹjọ laipẹ.


Ẹ wo Deji atawọn ikọ rẹ ti wọn n digunjale l’Akurẹ

Oluṣẹyẹ Iyiade, Akurẹ Nnkan ayọ nla lo jẹ fawọn eeyan ilu Akurẹ ati agbegbe rẹ fun bọwọ awọn agbofinro ṣe pada tẹ awọn ikọ adigunjale ẹlẹni mẹrin to ti n yọ awọn araalu lẹnu lati bii ọdun meji sẹyin. Awọn afurasi ọhun, Deji Ajayi ati Babajide Adewọle ti wọn jẹ ọmọ ọdun mejilelogun, Dare Adeoye, ẹni ọdun mẹrinlelogun pẹlu Banjọ Adu, ẹni ọdun mẹtadinlọgbọn la gbọ pe wọn wa nidii bi wọn ṣe yinbọn pa oṣiṣẹ banki kan Nọfisat Adetutu Ibrahim, ẹni ti wọn pa sinu ṣọọbu POS rẹ lagbegbe Oke-Ọgba ninu oṣu kẹjọ, ọdun 2019. Ni nnkan bii aago mẹsan-an alẹ ọjọ kẹrindinlọgbọn, oṣu kin-in-ni, ọdun ta a wa yii, ni wọn lawọn ogbologboo adigunjale naa tun lọọ ba wọn lalejo ojiji laduugbo Owe-Akala, Oke-Aro, l’Akurẹ, nibi ti wọn tun ti ja ọkunrin oni POS mi-in lole, ti wọn si tun yinbọn lu u laya lẹyin ti wọn gbowo ọwọ rẹ tan. Laipẹ yii lawọn ọlọdẹ mẹta tun kagbako iku ojiji lasiko ti awọn ikọ adigunjale naa lọọ pa itu ọwọ wọn lawọn ileepo kan to wa lagbegbe Ọda ati iyana Custom, nigboro Akurẹ. Olori ikọ adigunjale ẹlẹni mẹrin ọhun, Dare Adeoye, ṣalaye fun wa nigba ta a n fọrọ wa a lẹnu wo pe igbo loun n ta tẹlẹ ki oun too bẹrẹ iṣẹ adigunjale. O ni ko ti i pẹ rara ti oun ṣẹṣẹ n kuro lọgba ẹwọn ti wọn ran oun lọ lori ẹsun idigunjale nigba tọwọ tun pada tẹ oun atawọn mẹta mi-in ti awọn jọ n ṣọsẹ.


Laipẹ yii lawọn ọlọdẹ mẹta tun kagbako iku ojiji lasiko ti awọn ikọ adigunjale naa lọọ pa itu ọwọ wọn lawọn ileepo kan to wa lagbegbe Ọda ati iyana Custom, nigboro Akurẹ. Olori ikọ adigunjale ẹlẹni mẹrin ọhun, Dare Adeoye, ṣalaye fun wa nigba ta a n fọrọ wa a lẹnu wo pe igbo loun n ta tẹlẹ ki oun too bẹrẹ iṣẹ adigunjale. O ni ko ti i pẹ rara ti oun ṣẹṣẹ n kuro lọgba ẹwọn ti wọn ran oun lọ lori ẹsun idigunjale nigba tọwọ tun pada tẹ oun atawọn mẹta mi-in ti awọn jọ n ṣọsẹ. Ọkunrin ẹni ọdun mẹrinlelogun ọhun jẹwọ pe loootọ lawọn n digunjale, ti awọn si n paayan, bo tilẹ jẹ pe ki i ṣe awọn ti wọn pa naa lawọn mọ nipa rẹ. Kọmiṣanna ọlọpaa ipinlẹ Ondo, Ọgbẹni Bọlaji Salami, ni awọn ti pari gbogbo igbesẹ to yẹ lati foju awọn janduku tọwọ tẹ ọhun ba ile-ẹjọ lati lọọ foju wina ofin.


Ọkunrin ẹni ọdun mẹrinlelogun ọhun jẹwọ pe loootọ lawọn n digunjale, ti awọn si n paayan, bo tilẹ jẹ pe ki i ṣe awọn ti wọn pa naa lawọn mọ nipa rẹ. Kọmiṣanna ọlọpaa ipinlẹ Ondo, Ọgbẹni Bọlaji Salami, ni awọn ti pari gbogbo igbesẹ to yẹ lati foju awọn janduku tọwọ tẹ ọhun ba ile-ẹjọ lati lọọ foju wina ofin.


O ti dofin! Ọdun mẹta ni darandaran to ba fi maaluu jẹko l’Ọṣun yoo lo lẹwọn

Florence Babaṣọla, Oṣogbo Ileegbimọ aṣofin ipinlẹ Ọṣun ti buwọ lu aba ti yoo maa ṣakoso fifi ẹran jẹko ati idasilẹ ibudo ti wọn yoo ti maa sin oniruuru nnkan ọsin, o si ti di ofin bayii Bakan naa ni wọn buwọ lu ofin ti yoo dẹkun fifiya-jẹni lọna aitọ (Violence Against Persons (Prohibition) Bill 2021). Gẹgẹ bi Olori ile ọhun, Ọnarebu Timothy Owoẹyẹ, ṣe sọ, ofin naa yoo pinwọ bi awọn darandaran ṣe maa n ba oko oloko jẹ, ti wọn yoo si ba nnkan ọgbin jẹ. Owoeye fi kun un pe ofin tuntun ọhun yoo fopin si ipaniyan, ifipabanilopọ, yoo daabo bo agbegbe lọwọ wahala ti fifi ẹran jẹko nita gbangba maa n da silẹ. O ni ti ofin naa ba ti bẹrẹ iṣẹ, ko si ẹnikẹni tabi agbarijọpọ ẹgbẹ to le maa sin ẹranko, da maaluu kaakiri, tabi fi ẹran jẹko kaakiri ipinlẹ Ọṣun yatọ si ibi tijọba ba fọwọ si. O ni ẹnikẹni to ba ṣe lodi si ofin naa yoo foju wina ofin, ijiya rẹ si ni ẹwọn ọdun mẹta lai si aaye faini rara, bẹẹ nijọba yoo si lagbara lati gbẹsẹ le gbogbo awọn ẹran-ọsin rẹ. O ni ko saaye fun awọn ọmọde lati da maaluu kaakiri mọ lai ṣe pe awọn agbalagba wa pẹlu wọn.


O ni ti ofin naa ba ti bẹrẹ iṣẹ, ko si ẹnikẹni tabi agbarijọpọ ẹgbẹ to le maa sin ẹranko, da maaluu kaakiri, tabi fi ẹran jẹko kaakiri ipinlẹ Ọṣun yatọ si ibi tijọba ba fọwọ si. O ni ẹnikẹni to ba ṣe lodi si ofin naa yoo foju wina ofin, ijiya rẹ si ni ẹwọn ọdun mẹta lai si aaye faini rara, bẹẹ nijọba yoo si lagbara lati gbẹsẹ le gbogbo awọn ẹran-ọsin rẹ. O ni ko saaye fun awọn ọmọde lati da maaluu kaakiri mọ lai ṣe pe awọn agbalagba wa pẹlu wọn. Ibikibi ti iru ẹ ba ti ṣẹlẹ, obi tabi alagbatọ ọmọde bẹẹ yoo san faini ẹgbẹrun lọna ọọdunrun-un naira. Abẹnugan ṣalaye pe ọmọ orileede yii tijọba ba fun ni aṣẹ ati agbara lati ṣiṣẹ labẹ ofin yii nikan laaye yoo gba nipinlẹ Ọṣun, ijọba yoo si bẹrẹ si i fun awọn eeyan ọhun ni lansẹnsi lati sin ẹran-ọsin nibi to lẹtọọ. Darandaran tabi ẹlẹran-ọsin to ba ṣekọlu si agbẹ tabi awọn araalu yoo fẹwọn jura, ko si ni i lo kere ju ọdun kan lọ lẹwọn lai faaye faini silẹ.


Ibikibi ti iru ẹ ba ti ṣẹlẹ, obi tabi alagbatọ ọmọde bẹẹ yoo san faini ẹgbẹrun lọna ọọdunrun-un naira. Abẹnugan ṣalaye pe ọmọ orileede yii tijọba ba fun ni aṣẹ ati agbara lati ṣiṣẹ labẹ ofin yii nikan laaye yoo gba nipinlẹ Ọṣun, ijọba yoo si bẹrẹ si i fun awọn eeyan ọhun ni lansẹnsi lati sin ẹran-ọsin nibi to lẹtọọ. Darandaran tabi ẹlẹran-ọsin to ba ṣekọlu si agbẹ tabi awọn araalu yoo fẹwọn jura, ko si ni i lo kere ju ọdun kan lọ lẹwọn lai faaye faini silẹ. Bakan naa lo ni aarin aago meje aarọ si mẹfa irọlẹ ni awọn ẹran-ọsin le rin latibikan sibomi-in l’Ọṣun.


Bakan naa lo ni aarin aago meje aarọ si mẹfa irọlẹ ni awọn ẹran-ọsin le rin latibikan sibomi-in l’Ọṣun.


Ẹmi kan lo n ti mi lati maa fipa b’awọn obinrin lo pọ, ma a ti ṣe e tan koju mi too walẹ ….. John

Oluṣẹyẹ Iyiade, Akurẹ Ọkunrin ẹni ọdun mẹtalelọgbọn kan, Stephen John, lọwọ tẹ l’Ọjọbọ, Tọsidee, ọsẹ to kọja yii, lori ẹsun fifipa b’awọn obinrin lo pọ niluu Ọrẹ, nijọba ibilẹ Odigbo. Gẹgẹ ba a ṣe gbọ, ọpọlọpọ awọn obinrin to wa lagbegbe Costain, niluu Ọrẹ, nitosi ibi ti ọkunrin ọmọ bibi ipinlẹ Cross River naa fi ṣe ibugbe ni wọn ti lugbadi ibalopọ tipatipa lọdọ rẹ, ṣugbọn ti itiju ko jẹ ki wọn le sọrọ sita. Inu oko ni wọn lo lọ maa n ka awọn iyawo oniyawo wọnyi mọ nigbakuugba to ba ti ṣakiyesi pe ẹni ọhun nikan lo wa nibẹ, lẹyin eyi ni yoo fa ada yọ si wọn lati fi dẹruba wọn, yoo si pa wọn lẹnu mọ titi yoo fi sohun to fẹẹ ṣe tan. Nnkan bii aago meje aarọ Ọjọbọ, Tọsidee, ọjọ karun-un, oṣu kẹjọ, ọdun ta a wa yii, ni wọn ni John tun ki ọmọdebinrin ẹni ọdun mẹẹẹdogun kan, Fatimọ Yahaya, mọlẹ, to si fipa ba a lo pọ karakara. Iṣẹ pajawiri kan ti iya rẹ, Abilekọ Oluwakẹmi Isaac, ran an lọjọ naa ni wọn lo fẹẹ lọọ jẹ ko too pade ọkunrin oni kinni ko-mọ-ọmọde ọhun lojugbo kan to gba kọja, nibẹ naa lo ti ki i mọlẹ, to si fipa ṣe kinni fọmọ ọlọmọ. Nigba tọmọ dele to ṣalaye ohun toju rẹ ri fun iya rẹ, pẹlu ibinu lobinrin naa fi mori le teṣan ọlọpaa to wa niluu Ọrẹ lati fẹjọ rẹ sun.


Nnkan bii aago meje aarọ Ọjọbọ, Tọsidee, ọjọ karun-un, oṣu kẹjọ, ọdun ta a wa yii, ni wọn ni John tun ki ọmọdebinrin ẹni ọdun mẹẹẹdogun kan, Fatimọ Yahaya, mọlẹ, to si fipa ba a lo pọ karakara. Iṣẹ pajawiri kan ti iya rẹ, Abilekọ Oluwakẹmi Isaac, ran an lọjọ naa ni wọn lo fẹẹ lọọ jẹ ko too pade ọkunrin oni kinni ko-mọ-ọmọde ọhun lojugbo kan to gba kọja, nibẹ naa lo ti ki i mọlẹ, to si fipa ṣe kinni fọmọ ọlọmọ. Nigba tọmọ dele to ṣalaye ohun toju rẹ ri fun iya rẹ, pẹlu ibinu lobinrin naa fi mori le teṣan ọlọpaa to wa niluu Ọrẹ lati fẹjọ rẹ sun. Ni ibamu pẹlu alaye ti Ọgbẹni Bọlaji Salami to jẹ kọmisanna ọlọpaa ipinlẹ Ondo ṣe fawọn oniroyin, o ni ibi ti awọn ti n ọrọ wa ọdaran ọhun lẹnu wo lọwọ ni teṣan lawọn obinrin bii mẹta ti kọkọ yọju, ti wọn si n fidi rẹ mulẹ pe awọn naa wa lara awọn to waa yọ ada si nibi ti awọn ti n ṣiṣẹ ninu oko, to si fipa ba awọn lo pọ. O ni afurasi ọhun ko ni i pẹẹ foju bale-ẹjọ niwọn igba to ti fẹnu ara rẹ jẹwọ pe loootọ loun ṣe awọn nnkan ti wọn fẹsun rẹ kan an. Nigba ta a n fọrọ wa John lẹnu wo, ohun to n tẹnu mọ ni pe eedi lọrọ naa jọ loju oun, o ni ẹmi kan lo maa ba le oun leyii to ṣokunfa bi oun ṣe n siwa-hu.


Ni ibamu pẹlu alaye ti Ọgbẹni Bọlaji Salami to jẹ kọmisanna ọlọpaa ipinlẹ Ondo ṣe fawọn oniroyin, o ni ibi ti awọn ti n ọrọ wa ọdaran ọhun lẹnu wo lọwọ ni teṣan lawọn obinrin bii mẹta ti kọkọ yọju, ti wọn si n fidi rẹ mulẹ pe awọn naa wa lara awọn to waa yọ ada si nibi ti awọn ti n ṣiṣẹ ninu oko, to si fipa ba awọn lo pọ. O ni afurasi ọhun ko ni i pẹẹ foju bale-ẹjọ niwọn igba to ti fẹnu ara rẹ jẹwọ pe loootọ loun ṣe awọn nnkan ti wọn fẹsun rẹ kan an. Nigba ta a n fọrọ wa John lẹnu wo, ohun to n tẹnu mọ ni pe eedi lọrọ naa jọ loju oun, o ni ẹmi kan lo maa ba le oun leyii to ṣokunfa bi oun ṣe n siwa-hu. Ọpọ igba lo ni oun yoo ti ṣe kinni ọhun tan koju oun too walẹ.


Ọpọ igba lo ni oun yoo ti ṣe kinni ọhun tan koju oun too walẹ.


Dẹrẹba ku ni marosẹ Abẹokuta s’Ibadan, ero ọkọ mẹtadinlogun farapa

Adefunkẹ Adebiyi, Abẹ́òkúta Ere to pọ ju ti awakọ bọọsi akero kan n sa nirọlẹ Ọjọbọ, ọjọ kejila, oṣu kẹjọ yii, lo ran an lọ sọrun ojiji loju ọna marosẹ Abẹokuta s’Ibadan, gbogbo ero ọkọ ti wọn jẹ mẹtadinlogun to ko naa lo si balẹ sileewosan, nitori wọn fara pa gidi. Ibi kan tl wọn n pe ni Kila, loju ọna yii ni mọto ti nọmba ẹ jé KRD 356 XJ ọhun de ti nnkan fi daru mọ ọn lọwọ. Niṣe ni apa dẹrẹba ko ka ere ti wọn lo n sa bọ naa mọ, n lo ba la a mọ pepele oju ọna, ni mọto ba bẹrẹ si i takiti, nibi ti dẹrẹba naa ku si niyẹn, ti awọn ero ọkọ yooku si fara pa. Nigba to n fidi iṣẹlẹ yii mulẹ, Alukoro TRACE, Babatunde Akinbiyi, ṣalaye pe nnkan bíi aago mẹrin irọlẹ ku iṣẹju meje ni ijamba yii waye. O ni ọkunrin mejọ, obinrin mẹwaa, lawọn to wa ninu bọọsi naa. Abẹokuta ni wọn n lọ gẹgẹ bi Akinbiyi ṣe wi, Ibadan si ni wọn ti n bọ ki dẹrẹba naa too maa sare buruku. Akinbiyi sọ pe mọto kankan ko kọ lu bọọsi Hiace tijamba kan yii, awakọ rẹ lo n sare ju ti wahala fi ṣẹlẹ̀.


O ni ọkunrin mejọ, obinrin mẹwaa, lawọn to wa ninu bọọsi naa. Abẹokuta ni wọn n lọ gẹgẹ bi Akinbiyi ṣe wi, Ibadan si ni wọn ti n bọ ki dẹrẹba naa too maa sare buruku. Akinbiyi sọ pe mọto kankan ko kọ lu bọọsi Hiace tijamba kan yii, awakọ rẹ lo n sare ju ti wahala fi ṣẹlẹ̀. Awọn ẹbi dẹrẹba yii ti gba oku ẹ lọwọ ajo TRACE gẹgẹ bo ṣe wi, wọn ti lọọ sin in. Awọn ero to fara pa naa si ti wa lọsibitu kan ni Ọmi-Adio, nipinlẹ Ọyọ.


Awọn ẹbi dẹrẹba yii ti gba oku ẹ lọwọ ajo TRACE gẹgẹ bo ṣe wi, wọn ti lọọ sin in. Awọn ero to fara pa naa si ti wa lọsibitu kan ni Ọmi-Adio, nipinlẹ Ọyọ.


Ọrẹ ki i y’ọrẹ: Aarẹ Buhari ati Tinubu pade ni London

Faith Adebọla Ki i ṣe iroyin tuntun mọ pe Aarẹ orileede wa, Muhammadu Buhari, wa niluu London, nibi to ti n ri awọn dokita rẹ. Bẹẹ lo han gedegbe lọsẹ to kọja nigba ti Gomina ipinlẹ Eko, Babajide Sanwo-Olu, sabẹwo si Olori ẹgbẹ APC, Aṣiwaju Bọla Ahmed Tinubu, ti wọn sọ pe o rẹ oun naa diẹ, to si n gbatọju niluu oyinbo kan naa. Iroyin to wa nibẹ ni bi Aarẹ ilẹ wa ati Aṣiwaju Tinubu tawọn mejeeji lọ fun itọju ara wọn ṣe pade, ti wọn si jọ ya fọto papọ. Fọto ọhun lo ti n fa awuyewuye loriṣiiriṣii lori ẹrọ ayelujara. Lalẹ Ọjọbọ, Tọsidee, ni fọto ọhun gba ori ẹrọ ayelujara kan. Ṣugbọn ko ti i ṣeni to le sọ, boya Buhari lo lọọ ki Tinubu ni o, abi Tinubu lo lọọ ṣabẹwo si Aarẹ Buhari. Bẹ o ba gbagbe, loṣu to kọja ni Aarẹ Buahri loun fẹẹ lọ sibi ipade kan ti wọn ṣe lori eto ẹkọ lagbaaye, eyi to waye nilẹ Gẹẹsi.


Fọto ọhun lo ti n fa awuyewuye loriṣiiriṣii lori ẹrọ ayelujara. Lalẹ Ọjọbọ, Tọsidee, ni fọto ọhun gba ori ẹrọ ayelujara kan. Ṣugbọn ko ti i ṣeni to le sọ, boya Buhari lo lọọ ki Tinubu ni o, abi Tinubu lo lọọ ṣabẹwo si Aarẹ Buhari. Bẹ o ba gbagbe, loṣu to kọja ni Aarẹ Buahri loun fẹẹ lọ sibi ipade kan ti wọn ṣe lori eto ẹkọ lagbaaye, eyi to waye nilẹ Gẹẹsi. Bẹẹ ni Akọwe iroyin rẹ, Fẹmi Adeṣina, sọ nigba naa pe bi baba yii ba kuro nibi ipade ọhun, yoo ya ri awọn dokita rẹ fun ayẹwo. Ṣe lati ọjọ bii mẹta naa lawọn eeyan ti n gbe e kiri pe o rẹ gomina ipinlẹ Eko tẹlẹ, Aṣiwaju Bọla Tinubu. Nibi tọrọ ọhun le de, awọn kan n sọ pe aṣaaju ẹgbẹ APC naa ti ku.


Bẹẹ ni Akọwe iroyin rẹ, Fẹmi Adeṣina, sọ nigba naa pe bi baba yii ba kuro nibi ipade ọhun, yoo ya ri awọn dokita rẹ fun ayẹwo. Ṣe lati ọjọ bii mẹta naa lawọn eeyan ti n gbe e kiri pe o rẹ gomina ipinlẹ Eko tẹlẹ, Aṣiwaju Bọla Tinubu. Nibi tọrọ ọhun le de, awọn kan n sọ pe aṣaaju ẹgbẹ APC naa ti ku. Afi bi fọto oun ati gomina Eko ṣe jade wurẹ lọsẹ to kọja yii, nibi ti ọkunrin na ti ṣabẹwo si ọga wọn yii, to si sọ pe koko lara ọta rẹ le, ati pe alaafia lo wa. Eyi ni wọn n sọ lọwọ ti Aarẹ Buhari ati Tinubu tun fi ya fọto, ti wọn si gbe e sori ẹrọ ayelujara. Lawọn eeyan ba n sọ pe awọn ayọrunbọ meji pade ara wọn.


Afi bi fọto oun ati gomina Eko ṣe jade wurẹ lọsẹ to kọja yii, nibi ti ọkunrin na ti ṣabẹwo si ọga wọn yii, to si sọ pe koko lara ọta rẹ le, ati pe alaafia lo wa. Eyi ni wọn n sọ lọwọ ti Aarẹ Buhari ati Tinubu tun fi ya fọto, ti wọn si gbe e sori ẹrọ ayelujara. Lawọn eeyan ba n sọ pe awọn ayọrunbọ meji pade ara wọn.


Pasitọ Sakala ni ki wọn sin oun laaye, oun yoo ji lọjọ kẹta bii Jesu, afi bo ṣe ku patapata

Njẹ ẹ gbọ nipa pasitọ kan to ni oun nigbagbọ ninu Jesu, ọmọ ẹyin rẹ tootọ loun n ṣe. Pasitọ to ni ki wọn sin oun laaye, oun yoo ji dide ninu oku lọjọ kẹta bii Jesu, pasitọ ọhun ti ku lẹyin ti wọn gbe e sin laaye o. Pasitọ James Sakala lọkunrin naa n jẹ, ọdọmọde pasitọ ni, nitori ọjọ ori ẹ ko ju mejilelogun lọ (22). Orilẹ-ede Zambia ni ṣọọṣi rẹ wa, orukọ ṣọọṣi naa ni Zion Church. Awọn to mọ ọn sọ pe igbagbọ rẹ le pupọ, wọn ni ko si ara ti ko le da, nitori ohun to maa n sọ ni pe bẹẹ ni Jesu ṣe to fi ṣe aṣeye, ti gbogbo aye fi n wari fun un. Laipẹ yii ni wọn lo bẹrẹ iwasuu òdì kan, to bẹrẹ si i beere lọwọ awọn ọmọ ijọ rẹ pe ṣe wọn nigbagbọ ṣa. Wọn ni Pasitọ Sakala sọ pe njẹ wọn mọ pe bi wọn ba gbe oun sin laaye, oun yoo ji dide ninu oku lọjọ kẹta, gẹgẹ bi Jesu ṣe ṣe nigba aye ẹ. Awọn ara ṣọọṣi ti igbagbọ wọn ko gbe e sọ fun un pe awọn ko fẹ ko tiẹ dan iru rẹ, wo, bo ti wu ki kinni ọhun da a loju to, wọn ni ko ma ṣe bẹẹ rara.


Awọn to mọ ọn sọ pe igbagbọ rẹ le pupọ, wọn ni ko si ara ti ko le da, nitori ohun to maa n sọ ni pe bẹẹ ni Jesu ṣe to fi ṣe aṣeye, ti gbogbo aye fi n wari fun un. Laipẹ yii ni wọn lo bẹrẹ iwasuu òdì kan, to bẹrẹ si i beere lọwọ awọn ọmọ ijọ rẹ pe ṣe wọn nigbagbọ ṣa. Wọn ni Pasitọ Sakala sọ pe njẹ wọn mọ pe bi wọn ba gbe oun sin laaye, oun yoo ji dide ninu oku lọjọ kẹta, gẹgẹ bi Jesu ṣe ṣe nigba aye ẹ. Awọn ara ṣọọṣi ti igbagbọ wọn ko gbe e sọ fun un pe awọn ko fẹ ko tiẹ dan iru rẹ, wo, bo ti wu ki kinni ọhun da a loju to, wọn ni ko ma ṣe bẹẹ rara. Ṣugbọn awọn kan ko fẹẹ kọrọ si i lẹnu, wọn ni ẹni mimọ ninu Oluwa ni, ko si le sọ ohun ti ko da a loju. Koda, awọn kan beere lọwọ Sakala pe ki lo de to fi fẹẹ gbe igbesẹ to lewu yii, ohun to sọ fun wọn ni pe Jesu ni kawọn ọmọ ẹyin oun maa ṣeranti oun boun ba lọ tan, o ni ajinde rẹ pada lo n wi, ki i ṣe ki wọn kan maa lọọ jẹ akara alaiwu ni ṣọọṣi nikan. Wọn ni Pasitọ James Sakala sọ pe ‘Ẹyin ti igbagbọ yin lẹ yii, ẹ gbe Sakala yii sin laaye, ẹ o si ri i pe yoo ji dide pada ninu oku, yoo si maa mi pada gẹgẹ bii alaye.


Ṣugbọn awọn kan ko fẹẹ kọrọ si i lẹnu, wọn ni ẹni mimọ ninu Oluwa ni, ko si le sọ ohun ti ko da a loju. Koda, awọn kan beere lọwọ Sakala pe ki lo de to fi fẹẹ gbe igbesẹ to lewu yii, ohun to sọ fun wọn ni pe Jesu ni kawọn ọmọ ẹyin oun maa ṣeranti oun boun ba lọ tan, o ni ajinde rẹ pada lo n wi, ki i ṣe ki wọn kan maa lọọ jẹ akara alaiwu ni ṣọọṣi nikan. Wọn ni Pasitọ James Sakala sọ pe ‘Ẹyin ti igbagbọ yin lẹ yii, ẹ gbe Sakala yii sin laaye, ẹ o si ri i pe yoo ji dide pada ninu oku, yoo si maa mi pada gẹgẹ bii alaye. Bẹẹ lo si ṣe ti awọn ọmọ ijọ ti wọn fẹẹ wo miraku, iyanu nla ẹlẹkeeji lẹyin iku Jesu, gbe pasitọ wọn si koto to ti gbẹ silẹ. Wọn ni aṣọ funfun ni Sakala fi pakaja bii Jesu, o si wọ bata rọba alawọ buraun si i, o dubulẹ sibẹ, wọn n rọ yẹẹpẹ bo o looye, awọn ọmọ ijọ rẹ si n kọrin ogo fun un bi wọn ṣe n sin in, wọn fijo yẹ ẹ si de ajule ọrun. Nigba tọjọ kẹta pe e, wọn ko yẹpẹ kuro lori Pasitọ Sakala, oorun buruku lo kọkọ bẹrẹ si i bo wọn.


Bẹẹ lo si ṣe ti awọn ọmọ ijọ ti wọn fẹẹ wo miraku, iyanu nla ẹlẹkeeji lẹyin iku Jesu, gbe pasitọ wọn si koto to ti gbẹ silẹ. Wọn ni aṣọ funfun ni Sakala fi pakaja bii Jesu, o si wọ bata rọba alawọ buraun si i, o dubulẹ sibẹ, wọn n rọ yẹẹpẹ bo o looye, awọn ọmọ ijọ rẹ si n kọrin ogo fun un bi wọn ṣe n sin in, wọn fijo yẹ ẹ si de ajule ọrun. Nigba tọjọ kẹta pe e, wọn ko yẹpẹ kuro lori Pasitọ Sakala, oorun buruku lo kọkọ bẹrẹ si i bo wọn. Ọkunrin naa ti ku sabẹ yẹẹpẹ, o ti n jẹra. Wọn ni wọn ri ẹjẹ lara rẹ, wọn ri ikun pẹlu, o jọ pe nibi to ti n gbiyanju ati jade labẹ ilẹ ni ikun imu rẹ ọtun ti bọ si tosi, to pọ rẹpẹtẹ, to yi i lara nibi to ti n gbiyanju lati bọ lọwọ iku. Ṣọọṣi rẹ ti dahoro wayi, iyẹn nikan si kọ, awọn ọlọpaa Geza Phiri to ti ṣẹlẹ ṣi n wa awọn ọmọ ijọ to lọwọ si isinku abaadi naa, wọn ni mireku buruku ti wọn fẹẹ ri ni wọn tori ẹ pa pasitọ wọn nipa gbigbe e sin laaye.


Ọkunrin naa ti ku sabẹ yẹẹpẹ, o ti n jẹra. Wọn ni wọn ri ẹjẹ lara rẹ, wọn ri ikun pẹlu, o jọ pe nibi to ti n gbiyanju ati jade labẹ ilẹ ni ikun imu rẹ ọtun ti bọ si tosi, to pọ rẹpẹtẹ, to yi i lara nibi to ti n gbiyanju lati bọ lọwọ iku. Ṣọọṣi rẹ ti dahoro wayi, iyẹn nikan si kọ, awọn ọlọpaa Geza Phiri to ti ṣẹlẹ ṣi n wa awọn ọmọ ijọ to lọwọ si isinku abaadi naa, wọn ni mireku buruku ti wọn fẹẹ ri ni wọn tori ẹ pa pasitọ wọn nipa gbigbe e sin laaye.


Wọn ti sinku Hadiza, iyawo Oloogbe Shehu Shagari, ti Korona pa

Faith Adebọla Hajiya Hadiza Shagari, iyawo aarẹ ilẹ wa tẹlẹri, Oloogbe Alaaji Shehu Shagari, ti dagbere faye, wọn si ti sinku rẹ sitẹkuu ijọba apapọ, niluu Abuja. Gẹgẹ bi atẹjade kan ti ọmọọmọ aarẹ ana naa fi lede lọsan-an Ọjọbọ, Tọsidee yii, Alaaji Bello Bala Shagari ni: “O ṣe wa laaanu lati kede iku mama wa olufẹ, Hajiya Hadiza Shehu Shagari, ti i ṣe iyawo Oloogbe Aarẹ Shehu Usman Aliyu Shagari, GCFR (Turakin Sokoto). A padanu wọn ni aarọ oni, ọjọ kejila, oṣu kẹjọ, ọdun 2021, lẹyin ti wọn ti lugbadi arun Korona, ti wọn si ti n gba itọju lori aisan ọhun fungba diẹ ni ibudo iyasọtọ Gwagwalada Isolation Centre, niluu Abuja. Ẹni ọgọrin ọdun (80) ni Hajiya Hadiza Shagari.” Ba a ṣe gbọ, adura akanṣe fun oku oloogbe naa waye ni mọṣalaṣi apapọ ilẹ wa, l’Abuja. Ọpọ ọmọ ati ọmọọmọ lo gbẹyin oloogbe naa.


Mo riran si Saraki, yoo di aarẹ Naijiria lọdun 2023 – Wolii Owolabi

Ibrahim Alagunmu, Ilọrin Ojisẹ Ọlọrun kan, Christopher Owolabi, to jẹ olori ijọ Christ Apostolic Church, Ori-Oke Irapada, niluu Omu-Aran, nipinlẹ Kwara, ti sọ pe oun riran si olori ileegbimọ asofin agba tẹlẹ, Bukọla Saraki, ti Ọlọrun si fi han oun pe yoo di aarẹ Naijiria lọdun 2023. Owolabi ni Ọlọrun fi iran naa han oun lakooko ti adura n gbona girigiri nibi akanṣe adura kan to waye ni ileejọsin ọhun, nibi ti awọn ti n gbadura fun iṣọkan, alaafia, ati idagbasoke eto ọrọ aje ilu Omu-Aran ati orilẹ-ede Naijiria lapapọ. Wolii yii loun ti riran pe Saraki yoo di aarẹ ileeegbimọ aṣofin agba lọdun 2015, to si tun riran pe Oloogbe Audu Abubakar, yoo jawe olubori nibi idibo ọdun 2015, nipinlẹ Kogi, ti mejeeji si wa si imuṣẹ. O tẹsiwaju pe ti Saraki ba di aarẹ Naijiria, ni ọdun 2023, igba rẹ yoo tuba, yoo si tuṣẹ, ti idagbasoke ati ilọsiwaju alailẹgbẹ yoo ba orile-ede yii. Nigba to n ba ọrọ ẹ bọ, o ni iran ti oun ri, Ọlọrun lo fi han òun, ki i ṣe fun imọ-tara-ẹni nikan tabi ọrọ oṣelu. O tẹsiwaju pe gbogbo ọmọ Naijiria nilo lati kun fun adura ati aawẹ ki iroyin ayọ toun n ri si orileede yii le wa si imuṣẹ, ati pe o n ṣe ọmọ olooku bẹẹ ni, a o ni i sin in mọ oku rẹ, isoro to n ba orile-ede yii fínra, fun igba diẹ ni, gbogbo ẹ ni yoo pada ditan, tori pe Ọlọrun ti seto ohun rere kalẹ fun orile-ede Naijiria, ti yoo si de ilẹ ileri.


O tẹsiwaju pe ti Saraki ba di aarẹ Naijiria, ni ọdun 2023, igba rẹ yoo tuba, yoo si tuṣẹ, ti idagbasoke ati ilọsiwaju alailẹgbẹ yoo ba orile-ede yii. Nigba to n ba ọrọ ẹ bọ, o ni iran ti oun ri, Ọlọrun lo fi han òun, ki i ṣe fun imọ-tara-ẹni nikan tabi ọrọ oṣelu. O tẹsiwaju pe gbogbo ọmọ Naijiria nilo lati kun fun adura ati aawẹ ki iroyin ayọ toun n ri si orileede yii le wa si imuṣẹ, ati pe o n ṣe ọmọ olooku bẹẹ ni, a o ni i sin in mọ oku rẹ, isoro to n ba orile-ede yii fínra, fun igba diẹ ni, gbogbo ẹ ni yoo pada ditan, tori pe Ọlọrun ti seto ohun rere kalẹ fun orile-ede Naijiria, ti yoo si de ilẹ ileri. Owolabi fi kun un pe gbogbo awọn to n pe fun ki Naijiria pin, irọ ni, ko le pin, okun isọkan orile-ede yii yoo le dan-in si i ni, ti wara ati oyin yoo si san yika-yika orile-ede wa.


Owolabi fi kun un pe gbogbo awọn to n pe fun ki Naijiria pin, irọ ni, ko le pin, okun isọkan orile-ede yii yoo le dan-in si i ni, ti wara ati oyin yoo si san yika-yika orile-ede wa.


Ibi ti ileeṣẹ nla kan ko ọja si lawọn eleyii lọọ fọ l’Ado-Odo

Adefunkẹ Adebiyi, Abẹokuta Ṣinkun bayii lọwọ tẹ awọn baale ilẹ mẹta yii torukọ wọn n jẹ Jẹlili Waheed, Ọtun Taye ati Olu Adeniran, nibi ti wọn ti n fọ ile ikẹru-si ileeṣẹ nla kan ni Àgbárá, nijọba ibilẹ Ado-Odo Ọta, nipinlẹ Ogun. Ọjọ Iṣẹgun, ọjọ kẹwaa, oṣu kẹjọ yii, lọwọ ọlọpaa teṣan Agbara tẹ wọn, lẹyin ti olobo ta wọn pe awọn eeyan kan ti gbe mọto akẹru wa, wọn si ti n ko awọn ọja ileeṣẹ naa sọkọ ọhun, wọn fẹẹ ko o sa lọ. Nnkan bii aago mẹrin irọlẹ lawọn ọlọpaa naa dọdẹ awọn eeyan yii debẹ, wọn si ba wọn nibi ti wọn ti n ba awọn nnkan kan jẹ ki wọn le ri ohun ti wọn fẹẹ gbe jade. Awọn jẹnẹretọ nla meji meji ni wọn ti gbe sinu ọkọ Iveco to ni nọmba AKD 747XZ ti wọn gbe wa, wọn si tun gbe kinni kan ti wọn n pe ni’Fork lift’ naa si i. Awọn nnkan yii pẹlu mọto ti wọn fi kẹru naa lawọn ọlọpaa gba lọwọ wọn, wọn si ti taari awọn mẹtẹẹta si atimọle, iwadii ti bẹrẹ lori wọn pẹlu, lati mọ iru itu ole jija ti wọn ti pa ri kọwọ too tẹ wọn lọtẹ yii.


Awọn ọlọdẹ yari l’Ọṣun, wọn lawọn o ba Amọtẹkun ṣiṣẹ papọ mọ

Florence Babaṣọla, Oṣogbo Agbarijọpọ ẹgbẹ awọn ọlọdẹ nipinlẹ Ọṣun, (Hunters Group of Nigeria, Osun State Chapter) ti kede pe kaka ki ekute ẹṣọ Amọtẹkun ṣe akapo ẹkun awọn, ki onikaluuku rọra ṣe ọdẹ rẹ lọtọọtọ latari iyanjẹ ọlọkan-o-jọkan ti oju awọn ti ri. Alakooso ẹgbẹ naa l’Ọṣun, Nurein Hammed, lo sọrọ yii fawọn oniroyin niluu Oṣogbo l’Ọjọbọ, Tọsidee, ọsẹ yii. O ṣalaye pe owo ẹgbẹ naa to to miliọnu marundinlọgbọn naira ni awọn adari ikọ Amọtẹkun ko jẹ. Hammed ṣalaye pe lasiko igbele Koronafairọọsi to waye lọdun to kọja ni aparutu naa ṣẹlẹ lai tiẹ wo bi awọn ṣe n fi ẹmi ṣiṣẹ fun aabo awọn eeyan ipinlẹ Ọṣun. O ni awọn ko lee ṣiṣẹ papọ labẹ awọn alakooso Amọtẹkun nipinlẹ Ọṣun mọ nitori pe iyanjẹ naa ti pọ ju, ṣugbọn awọn ko ni i dẹkun igbogun-ti ẹnikẹni to ba fẹẹ da omi alaafia ipinlẹ yii ru. Gẹgẹ bo ṣe wi, “Ẹgbẹ wa yoo maa tẹsiwaju lati fọwọsowọpọ pẹlu awọn ikọ alaabo to ku l’Ọṣun lati gbogun ti awọn kọlọransi, tori ohun ti a ti bura lati ṣe ni, ṣugbọn a ko le ṣiṣẹ yii labẹ awọn Amọtẹkun.


Hammed ṣalaye pe lasiko igbele Koronafairọọsi to waye lọdun to kọja ni aparutu naa ṣẹlẹ lai tiẹ wo bi awọn ṣe n fi ẹmi ṣiṣẹ fun aabo awọn eeyan ipinlẹ Ọṣun. O ni awọn ko lee ṣiṣẹ papọ labẹ awọn alakooso Amọtẹkun nipinlẹ Ọṣun mọ nitori pe iyanjẹ naa ti pọ ju, ṣugbọn awọn ko ni i dẹkun igbogun-ti ẹnikẹni to ba fẹẹ da omi alaafia ipinlẹ yii ru. Gẹgẹ bo ṣe wi, “Ẹgbẹ wa yoo maa tẹsiwaju lati fọwọsowọpọ pẹlu awọn ikọ alaabo to ku l’Ọṣun lati gbogun ti awọn kọlọransi, tori ohun ti a ti bura lati ṣe ni, ṣugbọn a ko le ṣiṣẹ yii labẹ awọn Amọtẹkun. “Lasiko igbele Korona ati ti iwọde EndSars, ọpọlọpọ awọn aala ipinlẹ yii la daabo bo, ti a si ri i pe alaafia jọba kaakiri ipinlẹ Ọṣun. “Lopin gbogbo rẹ, ijọba ipinlẹ Ọṣun gbe miliọnu lọna mẹrinlelogoji naira kalẹ fun wa gẹgẹ bii ọkan lara awọn to wa labẹ Amọtẹkun, ṣugbọn miliọnu mẹẹẹdogun naira pere la ri gba. “Ẹni to jẹ alakooso nigba naa ṣi wa lara awọn alakooso Amọtẹkun, nitori naa, a ko nigbagbọ kankan ninu wọn mọ lati ba wọn ṣiṣẹ papọ nitori iṣẹ wa gba ka fi ọkan kan ṣiṣẹ.” Gbogbo igbiyanju wa lati gbọ ti ẹnu alakooso Amọtẹkun nipinlẹ Ọṣun, Ajagun-fẹyinti Bashir Adewinbi, ni ko so eso rere nitori ko gbe ipe lori foonu rẹ.


“Lasiko igbele Korona ati ti iwọde EndSars, ọpọlọpọ awọn aala ipinlẹ yii la daabo bo, ti a si ri i pe alaafia jọba kaakiri ipinlẹ Ọṣun. “Lopin gbogbo rẹ, ijọba ipinlẹ Ọṣun gbe miliọnu lọna mẹrinlelogoji naira kalẹ fun wa gẹgẹ bii ọkan lara awọn to wa labẹ Amọtẹkun, ṣugbọn miliọnu mẹẹẹdogun naira pere la ri gba. “Ẹni to jẹ alakooso nigba naa ṣi wa lara awọn alakooso Amọtẹkun, nitori naa, a ko nigbagbọ kankan ninu wọn mọ lati ba wọn ṣiṣẹ papọ nitori iṣẹ wa gba ka fi ọkan kan ṣiṣẹ.” Gbogbo igbiyanju wa lati gbọ ti ẹnu alakooso Amọtẹkun nipinlẹ Ọṣun, Ajagun-fẹyinti Bashir Adewinbi, ni ko so eso rere nitori ko gbe ipe lori foonu rẹ.